Lurrak ohartarazten gaitu - BERBA EIZU!\nOstegunean Sidr zikloiak Bangladesh suntsitu zuen eta 3.000.000 pertsona barrualderantz eraman behar izan zituzten.Oraingoz dakiguna da 2500 pertsona inguru hil direla baina aditu batzuk diotenez 10000 hildakora hel daiteke zifra.\nHonelako ezbeharrak gertatzen direnean amorrua sentitzen dut. Ez dakit gogoratzen duzuen duela gutxi aldaketa klimatikoari buruz hitz egin nuela eta une hartan esandakoa berriro errepikatzen dut: beti dira lurralde berdinak gure ongizatearen eta progresuaren ordainak jasan behar dituztenak.\nBangladesh munduko lurralderik pobreenetariko bat da eta ikerketa zientifikoek jakinarazi dutenez, hurrengo hamarkadetan 10 eta 30 milioi ebakuatu egongo dira gauzak horrela jarraitzen badira eta gainera lurraldearen %20 itsasoaren azpian geratzeko arriskua dago.\nDatu hauek ikaragarriak dira!! Baina niri gehien harritzen nauena da lurralde garatuetan dugun kapazitatea gure bizitzarekin normaltasunez jarraitzeko. Lotsa-lotsa eginda egon beharko ginateke!! Gure erruagatik, milaka pertsona hiltzen dira munduan zehar egunero, bai pobreziak jota, bai guk eragindako aldaketa klimatikoak jota.\nDakizue gaur egun gu bezalako klase ertaineko pertsona batek duen ongizate maila mundu osoak izateko bost mundu beharko liratekeela? Bost mundu!!\nBenetan herrialde garatuak makinak gara, dirua eta progresua egiteko makinak. Ez dugu bihotzik ez gupidarik.\nDakizue herrialde garatuetan bizi garenok gure ongizate maila pixka bat jaitsiko bagenu mundu osoak izan lezakeela ongizate maila bera? Hainbesterako izango litzateke gure bizitzeko erritmoa apur bat geldotzea? Bai, ez genituzke izango gaur egun ditugun gauza mordoa baina benetako pertsonak izango ginateke eta batzutan uste dut zoriontsuagoak ere izango ginatekeela. Azkenean denetarik izatea ilusioa amatatzen du eta gu ezerk edo inork harritzeko aukera suntsitzen du. Hainbeste gauza edukitzeak gizaki pasibo bihurtu gaitu, zer espero dezakegu jada denetarik badugu? Gutxigorekin bizitza zirraragarriagoa litzateke, dirua edukitzeari baino askoz ere garrantzi eta balio handiagoa emango geniekelako gauza txikiei eta batez ere, pertsonei.\nEsnatzeko unea iritsi dela uste dut. Ez zaizkigu balio munduak berak bidaltzen dizkigun alertak gauzak aldatzen hasteko? Gertakari hauek guri zuzentzen dizkigu lurrak, gu baikara egoera aldatzeko aukera dugunok, herrialde horietan bizi direnek ezer gutxi egin dezakete eta.\naldaketa bangladesh klimatikoa zikloia


2017ko gadget onenak eta 2018an datozenak | Consumer\nIphone X edo Nintendo Switch kontsola 2017ko gailuen artean daude, baina 2018an berrikuntza teknologiko harrigarriak ekarri ditu\narabera: Asteazkena, 2018ko otsailaren 07a\nIrudia: Corey Motta\n2017. urteko ondarea handia da. Ikus-entzunezkoen arloan film eta serie berri ugari, iragarki zirraragarriak eta abar ekarri zituen. Baina zerbait nabarmendu behar da teknologian, batez ere gailuei dagokienez. Berrikuntzarik deigarrienak hauekin lotuta daude:telefonia, bideojokoak eta errealitate birtuala. Eta 2018k ere ez du gaizki margotzen gadgetei dagokienezdagoeneko garatzen ari dira eta datozen hilabeteetan abiaraziko dira. Zein izan dira eta dira nabarmenenak? Artikulu honetan, deigarrienak aztertuko ditugu.\n2017ko gadget onenak\n2017 urtea interesgarria izan da teknologiaren jarraitzaile direnentzat. Hauek dira geek publikoak ongien hartu zituen jaurtiketak.\nTime aldizkariaren arabera, smartphone hau telefonia mugikorraren gadget garrantzitsuenetako bat izan da. Neurri batean, Iphone honen berrikuntza teknologiko eta diseinuetariko batzuk dira, pantaila infinitua eta botoirik gabea, edo aurpegirako azterketa integratuaren sistema.\nBideojokoen zale amorratuek badakite lehen bideo-kontsola berriak ez dituztela ikusi behar, diseinu ergonomikoagoen edo formatu eramangarriaren aldeko apustua egiten baitute. Hala ere, batzuetan, nostalgiak funtsezko papera betetzen du, Nintendo Switch-ek frogatzen duen bezala, kontsola konektagarriaren eta gailu eramangarriaren arteko hibridoa.\nIOT teknologia (Internet of Things edo gauzen Internet) funtsezkoa da gaur egun, gailuen arteko hiperkonektagarritasuna dela eta. Egia esan, Nest Secure alarma adimenduna da, hainbat elementuz osatua, hala nola segurtasun-kameraz eta sarraila adimendunaz. Gadget horren funtzioa da etxeko segurtasuna sistema bakar batetik kontrolatzea, eta gai izango da lanak programatzeko eta lapurretak jakinarazteko.\nAutonomiaz gidatzea filmak eta zientzia-fikziozko serieak egiteko gauza da. Hala ere, gero eta errealitate gehiago dago. Hori dela eta, automozioaren zaleek 2017an Tesla Model izeneko auto elektrikoa merkaturatu ahal izan zuten, lagundutako gidatzeko funtzioa duen auto elektrikoa. Hori bai, pilotu automatiko horrek ez du ibilgailu autonomo oso bihurtzen, autonomia maila mugatua baitu.\nIrudia: Timothy Muza\nUrte berria hasi berria bada ere, dagoeneko aurkezten ari dira Estatu Batuetako Las Vegaseko CES (Consumer Electronics Show) bezalako ekitaldi eta azoka espezializatuetan teknologia arloko berrikuntzak. Hauek dira ikusmin handiena sortzen duten zenbait:\nGadget hori da gaur egungo bitxienetakoa. Smartphoneentzako ahots-maskara da, inguruko pertsonei eragozpenik gabe telefonoz hitz egiteko aukera ematen duen gailua. Ahots-tonua moldatzeko sistema inguruneari kalterik ez egiteko eta pribatutasuna emateko erabiltzen da.\nTeknologiak ere osasunaren eremuan hobera egin dezake, eta hori da UV Senseren helburua, banakako esposizioa izpi ultramoreetara neurtzeko ardura duen sentsore bat. Tamaina txikia duenez, gadget hori erpuruaren azazkalean dago, baina hiru hilabetez gorde daiteke.\nMotor futuristen kaskoak\nLehen gune teknologikoa ez den arren, Cross Helmet X1 ontzia txalotu egin dute. Horietako bat da betaurrekoen moduko pantaila txiki bat izatea, denbora errealean jasotako irudiak proiektatzen dituena, gidatzean 360º-ko ikuspegia izateko. GPS, Bluetooth konexioa, alboko argiak eta gidaria kanpoko soinuetatik babesten duen audio-sistema ere baditu.\nGadget horiei beste wear batzuk gehitu zaizkie, haien jabeei bizimodua errazago egiteko. Edertasunaren sektorean, eskuila adimendunak nabarmentzen dira, mikrofonoa erantsita, adatsari buruzko informazioa emateko eta hobeto orrazteko eta hobeto zaintzeko. Domotikari dagokionez, urrutiko aginteko bainuontziak uraren maila edo haren tenperatura aplikazio batetik neur daitezkeen\nbainuontziak dira. Telefono mugikorren erradiaziotik babesteko galtzontziloak ere garatu dira, haurdunek fetuaren egoera monitoriza dezaten, eta, halaber, wifi konexioa duen usain-makina bat ere garatu da, esentzien mota eta intentsitatea kontrolatuz gelak girotzeko.\nAzken batean, teknologia geldiezina izaten jarraitzen du eta erritmo zorabiagarrian aurrera egiten du. Eguneroko bizitzako arlo edo alderdi ia guztiei eragiten die, eta egunero harritzea lortzen du. Beste proba bat baino ez dira gadget-ak.\ngadgets-eu iphone-eu móviles-eu


IVAPek itzultzaile automatiko neuronal juridiko administratibo barria argitaratu dau - bizkaie.biz\nBizkaie! 2020-06-17 13:37 Euskerea berbagai\nTresna barria lagungarria izango da langile publikoentzako.\n2019aren amaieran, Eusko Jaurlaritzeak Itzuli itzultzaile automatiko neuronala sustatu eban eta onarpen handia izan dau administrazinoko langileen eta herritarren artean. Orain, IVAP Herri Arduralaritzearen Euskal Erakundeak itzultzaile automatiko horren bersino bat sortu dau, hizkuntza juridiko-administratiboan espezializatuagoa. Horretarako, tresnak eukan oinarrizko informazinoaz gan, IVAPen Itzultzaile Zerbitzu Ofizialean azken 20 urteotan itzulitako hamar miloe segmentu inguru gehitu ziran.\nItzultzaile barriak probaldia izan dau langile itzultzaileen artean eta, orain, administrazino maila guztietan eta hainbat erakundetan (udalak, aldundiak, gobernua, legebiltzarra...) testuak produziduten laguntzeko jarri da martxan. IVAPek espero dau tresna barri horrek euskerearen erabileran eta normalizazinoan laguntzea eta langile publikoek testuak hizkuntza ofizial bietan sortzeko ohiturea hartzea: 'Argi dago hasierako oinarri sendoa izanda, hizkuntza biak aldi berean erabiltea errazagoa dala”.\nItzultzaile automatiko neuronal juridiko-administratiboa laguntza-tresna bat da, osogarri bat eguneko lanean eta haren emoitzak beti barrikusi behar ditu hizkuntza-gaitasun nahikoa dauen persona batek; tresna barri hau ez da gizakiaren ordezko izango. Holan, IVAP ez da izango tresna horren bidez sortutako testu desegokien edo akastunen ondorioz egon daitekezan ondorio juridikoen arduradun. Itzultzaile automatiko neuronal juridiko-administratiboaren pantailan, hori gogorarazoteko oharra agiri da: Laguntza-tresna bat da eta haren emoitzak beti berrikusi eta zuzendu behar ditu euskeraz eta gaztelaniaz hizkuntza-gaitasun nahikoa dauen persona batek.\nGainera, itzultzaile automatiko neuronal juridiko-administratiboaren aplikazinoan, esteka bat dago eta, bertan, jarraibide zehatzagoak dagoz, adibide zehatzen irudiakaz. IVAP adibide horreek osotzen eta zehazten joango da. Herri Arduralaritzearen Euskal Erakundeak tresna barriari eutsi eta eten barik hobetzeko ardurea be izango dau.


Hurrengo urriaren 14an Ikusmenaren Nazioarteko Eguna ospatzen da eta, horregatik, medicusmundiren eta General Ópticaren arteko kolaborazioa gogoratzea nahi dugu.\n1998tik medicusmundi bizkaian General Ópticaren babesa izan dugu Brasilgo, Tanzaniako eta Honduraseko ikusmen osasuneko proiektuak garatzeko.\nGainera, 2010etik eta gaur egunera arte, kontsultategi oftalmologiko baten alde egiten ari da Coatepequen, Guatemalan, Hermanas de San Jose elkartearkein. medicusmundiren eta General Opticaren arteko erlazioa finkatuta dago jada. Izan ere, José Martínezek, General Ópticako Marketing Zuzendariak, Guatemala bisitatzeko aukera izan zuen, non osasunaren aldeko eskubidearen, higieneraren eta urako sarbidearen baldintzen garrantzia ikusteko aukera izan baitzuen.\nIrailaren 28, indarkeria sinbolikoaren kontrako hausnarketa saioei amaiera eman genien, hilabete honetan zehar mmbk Bilbon (Bolunta) aurrera eraman dituenak.\nSaio hauen helburua 2013an medicusmundik emakumearen gorputzaren gaineko indarkeria sinbolikoaren inguruko lanari jarraipena ematea da, ekimen desberdinen bidez. Haien artean, indarkeria sinbolikoaren kontrako borrokaren inguruan egindako zenbait aktibitate nabarmendu dira. Gainera, saio hauetan Faktoria Lilako koordinatzailea eta La Tuerka TVko “El Tornillo” saioko aurkezlea den Irantzu Varelak parte hartu izan du.\nIgande honetan, irailak 18, 13:00etan, Basauriko Kale Nagusiaren eta Berriotxoa Kalearen arteko bidegurutzean, Medicus Mundi GGKEk “Osasuna preziorik onenean” izenburua duen musika eta antzerki ekitaldiari hasiera emango dio, Basaurin, Algortan, Erandion, Santurtzin eta Bilbon aurrera eramango dena, Gipuzkoatik pasa eta gero.\nLan hori sortu duen eta euskal herriko kaleetan hori antzeztuko duen Tirante Plataformak, Medicus Mundirekin adostuta, emanaldi honen bidez “osasun publikoa bidegabeko eta desberdina den osasunaren mesederako galtzen ari dela” azaldu nahi du. Bide horretatik, GGKEk jarduera horren bidez pertsona guztientzat osasunerako eskubidea erreklamatzea izango du helburu, izan ere, 16/2012 Errege Dekretua indarrean sartu zenean galdu zen hori eta gizartearen kolektibo baztertuenetako batzuk osasun publikoaren estalduratik kanpo utzi zituen, adibidez egoera irregularrean dagoen etorkinen biztanleria.\nEAEn, diotenaren arabera, osasun-sistemaren berrikuntzaren ondorioz, etorkinen hainbat kolektibo euskal osasun-sistematik kanpo uzten dituzte edo hori lortzeko eragozpen handiak jartzen dizkiete. Adibide moduan, erreforma horrek administrazio-egoera irregularrean dauden emakume etorkinen babesik gabeko egoera azaltzen du, indarkeria matxistaren biktima izan daitezkeelako osasun-arreta izateko eskubidea kendu zaielako.\nProiektu honen garapenean, publikoa, unibertsala eta kalitatekoa izango den osasun sistema bermatzeko lanean ari diren beste kolektibo eta gizarte eragile batzuen laguntza ere badu Medicus Mundik, adibidez Munduko Medikuak eta Osalderena.\nBasauri: Kale Nagusiaren eta Berriotxoa Kalearen arteko bidegurutzea, irailak 18, igandea, 13:00.\nAlgorta: Musika eskolako sarrerako plazan (Antzoki Berria), irailak 22, osteguna, 19:00.\nErandio: Metroko Plazan, irailak 27, asteartea, 19:00.\nSanturtzi: Cagonillos Plazan, irailak 28, asteazkena, 19:00.\nBilbo: Arriagako Plazan, irailak 29, osteguna, 18:30\nMedicusmundi eta Nseloko osasun guneko laguntza proiektua\n“Prevención de las enfermedades de origen hídrico a través del apoyo a la mejora de la situación de acceso al agua, la higiene y el saneamiento en la zona de salud de Nselo” izeneko proiektua, Kongoko errepublika Demokratikoan Osakidetzako %0,7 Solidaritate Funtsaren finantziazioarekin aurrera eramaten ari dena, bi komunitateetako ura, higiene eta saneamendu egoera babesten du, jatorri hidrikoko gaixotasunak saihesteko helburuarekin. Nseloko osasun guneko biztanleriak aurrera eramandako ekimena da hau, “Ami Wash Campeón” ikuspuntu batetik eta genero perspektibaren integrazioa kontuan hartuz. Horrez gain, proiektu hau medicusmundi bizkaiaren babesa du eta Cepromor GKE lokalak aurrera eramaten du, Nseloko BCZSren (Osasun Guneko Bulego Zentrala) kolaborazioarekin.\nProiektuak komunitateko hiru oinarriak lantzen ditu. Eskola, osasun gunea eta herria. 2016ko urtarrilean hasi da eta abenduan amaituko da. Horrez gain, mmbko taldeak bisita bat egiteko aukera izan du lurraldera egindako bidaian.\nDenboraldi honetan BCZS eta Kilaluko Osasun Zentroko pertsonal mailan formazioak egin dira, gaixotasunak saihestea, osasuna bultzatzea eta informazio sanitarioaren kudeaketa helburu dutenak. Gainera, lotura komutarioen bidez (RECO) irakasleen eta komunitatearen formakuntza hasi egin da, gaixotasun hidrikoen kontrako borroka alderdiak integratuz, eta higienearen eta saneamenduaren aldeko ekintzak abian jarriz, esaterako, eskuen garbiketa, edateko urako kontsumoa, komunen erabilera, eta abar.\nPertsona hauek “Amish Wash” ikuspuntua ezagutu behar dute eta berarekin inplikatu behar dira bere iraunkortasuna bermatzeko, baina, horrez gain, beharrezkoa da baita ere erreferentzia tekniko bat proiektuaren arrakasta komunitatearen inplikazioaren bitartez lortu ahal izateko.\nAmaitzeko, ur batzordeak eta higiene klubak komunitatean eta eskolan martxan jarri dira ur eta saneamendu eta obren mantentze eta kudeaketa mailan, proiektuaren bigarren denboraldi honetan eraikiko direnak.\nFiled Under: Kongoko Errepublika Demokratikoa, Osasunerako eskubidea, Ura eta saneamendua Tagged With: Congreso, derecho a la salud, derechos humanos, RDC


Musikazuzenean agenda Libe + Karter + Kabbalah + Delorean + Vulk\nLibe + Karter + Kabbalah + Delorean + Vulk\nAbuztuaren 18an Dardara Fest 2018 jaialdia ospatuko da Zumaian. Arratseko 19:30tatik aurrera bost izanen dira agertokia hartuko duten bandak. Kontzertuak arratsez eta gauez burutuko dira, afaltzeko atsenedena izango delarik.\nZarauztik datorren talde internazionala alternative dance, balearic beat eta Indie-pop elektroniko dantzagarria eginez.\nBilbotik datorren laukote bikaina! Energia eta erritmoz beteriko post-punka jorratzen.\nGasteiztik doinu sendo eta indartsu bezain hauskorrak, rock malenkoniatsu eta iluna, oinarri erritmiko sendoez lagundutako teklatu eta ahotsak direlarik nagusi.\nNafarroatik 70. hamarkadaren retro kutxuz jositako occult-rock eta heavy-psicodelikoan aritzen diren neskak datoz.\nZumaian osatu den talde berria, punk-rock eta rock n roll erritmoetan murgiltzen den boskoteak hasiera emango dio aurtengo Dardarafestari.\nAfitxa: Gatza Factory\nTooth + Vulk\nIndara aretoa Iruñea


Bizitza laburra baina benetan bizia.\nBere aktibismoa eta aktibitatea gaizak errazten zituen eta plazerra zen berarekin aritzea. Beri irrifartsu.\nBerak, Hamelingo Txistuaren musika bihurtu eta guztiok eramaten gintuen, haren atzetik danak.\nEgiten zuen guztiaren zaletasuna erakutsiz, bere formakuntza Andoaingo Zinema eskolan hasi zen. Gero, 1992 an, Urnietako Zienema eskolan izena eman eta han jaso zituen Bajo Ulloaren, Jose Luis Gerin-en Zuzendaritza klaseak; eta Mikel Gaztanbide eta Antonio de Vitoria Zinema Gidoitza.\n1994 zuzendaritza languntzaile lanak egiten ditu " Encantado de conocerte" saioan. Geroxeago Etb-rako istorio laburrak eta bideoak egiten ditu.\n1999 an los Angeles-era doa zuzendari laguntzaile aritzeko. eta handik urte batera iragarkiak egiten hasten da : egunkariak, bankuak.\nBideo musikalak egiten ditu Junkera , Mikel Laboa, Mikel Urdangarin... besteak beste\n2002an bere urtea izan zen. Bere izena letra handitan agertzen da drogaren inguruko fikziozko filme laburrarekin " LA TERMINAL". Horri esker ezaguna egiten da bai hemen bai gure mugetatik kanpoan. Berak, zuzenean, aurkeztu zuen Fas-en Urtarrilaren 7an, 2003,urtean. eta hau utzi zigun bere letraz idatzita " Hemen ikasi dut zinema maitatzen / Aqui he aprendido a amar el cine"\nBerlineko filmen laburren festibalean saritua, Veneziako ikusleen saria lortu eta Brest-en Europako filme labur onenaren saria Brest European Short Film Festival eskuratuz. Unai Elorriagaren "SP-k tranbia" eleberriaz maiteminduta, bere eskutik ematen du filme luerarengana lehenengo pausoa, 2008an. Han uzten gaitu pertsonaiaren maxima bat " asko maite izan dozun pertsona bat, ez zaitu inoiz uzten". " Un poco de Chocolate" izenburuaz , filmeak magiaz inguratzen gaitu Heztor Alterio, Julieta Serrano, Barbara Goenaga eta Daniel Brühl-en laguntzaz. Malagako festibalean lehendabizikoz, hasierako euskeraz planteatutako filmea, erderaz estrenaitu zen. 2009an, Eusko Jaurlaritzarentzat dokumetala egin zuen Aitatasunaren inguruan.\nBi urte geroago joan zen baina hemen itzi zuen bere magia guztia, bere irribarre zabala. BihoTz-ukigarri omenaldi askoren ondoren, bere ibguruan oraindik izarren estela izten du; zinemarekiko sua puztuta irauten du.\nMarabilli festibala, Ondarrun agertzen da 2012 an, Oroimen bizia. Maitasunez. Eta urte berean, Legorretan, Aitzol Aramaio Korto Lehiaketa ( 2013an bigarren edizioa) eta gure BIhotz-FAS ekarpena Aitzol Aramaio Ikustaldia ( 2014an)\nBi esaldiekin laburbilduko dugu:\nKirmen Uribe- " NOR ZEN GURETZAT?/ QUIEN ERA PARA NOSOTROS?\n"... Aitzol pertsona berezia zen benetan, Lurrikara baten indarra zuen..."\nUnai Elorriaga – “El ebanista del cine”\n“… gogoratzen dut eta gogoratuko dut betiko, Aitzolek gauzak argi zituela eta nahi zuena lortzen zuela beti ..."\nOINARRIZKO FILMAGINTZA: Terminal -cm (2002) • Un poco de chocolate (2008) • Aitak (2009)


Subiranisten arteko batasuna bultzatuko du EH Bilduk Madrilen - Lea-Artibai eta Mutrikuko Hitza : Lea-Artibai eta Mutrikuko Hitza\nSubiranisten arteko batasuna bultzatuko du EH Bilduk Madrilen\nKoalizioak Madrilera eroango dituen hiru ardatz nagusi aurkeztu ditu: autodeterminazio eskubidea mahai gainean ipintzea, politika sozial aurrerakoiak planteatzea eta gatazkaren konponbiderako preso eta erbesteratuen etxeratzea\nSubiranisten arteko batasuna ardatz hartuta, autodeterminazio eskubidea mahai gainean ipintzea, politika sozial aurrerakoiak planteatzea eta gatazkaren konponbiderako preso eta erbesteratuen etxeratzea izango dira datozen urteetan EH Bildukoek Madrilen bultzatu eta defendatuko dituzten hiru ardatz nagusiak. Eta hala zehaztu dute gaur [azaroak 4] Idurre Bideguren eta Oskar Matutek Markina-Xemeinen eskainitako mitinean.\nHauteskunde kanpaina honetan, aurrekoetan ez modura, «hasieratik indartsu» daudela azpimarratu zuen Bidegurenek. «Aurrekoetan gutxinaka joan gara indarrak batzen. Orain ez, orain hasieratik gaude indartsu». Horrez gain, aurreko kanpainetan aurkeztutako lan ildoez gain, beste buelta bat eman eta haratago joan direla diote. «Ez gatoz aurrekoan eskainitakoa eskaintzera bakarrik. Pauso bat gehiago eman dugu. Horrela ezean, badakigulako berriro ere hauteskundeetara joango garela».\nMadrilen kalitate demokratiko «eskasa» dagoela gaineratu zuten. «Indarrak batuta, horri aurre egin eta buelta eman behar diogu». Eta hori guztia, herritarrengandik hurbil egoten eta herritarrekin batera elkarreraginez egitea proposatzen dute. «Horiek dira gure oinarriak, politika egiteko gure modua. Politika horrela ulertzen dugu».\nMitina egin bitartean, greban dauden Markina-Xemeingo kiroldegiko langileek ere elkarretaratzea egin zuten Kontzekupe parean.\nOskar Matute, Bideguren entzuten.\nEdriga Aranburu eta Unai Urruzuno, publikoan.\nGreban dauden Markina-Xemeingo kiroldegiko beharginak, mitinak iraun bitartean elkarretaratzea egiten.


Hizkuntza Eskolaren Kultur Astea gaur abiatuko da\nETA KITTO 2012-03-26 0:00\nEibarko Hizkuntza Eskola Ofizialak, urtero egin ohi duenari jarraituta, aurten ere hainbat jarduera antolatu ditu Kultur Astearen barruan, ikasleek zein animatzen diren beste guztiak klasetik kanpora bertan ematen dituzten hizkuntzak praktikatzeko…\nEderto ibili dira kantu-jolas tailerrean\nETA KITTO 2012-03-23 0:00\nGaur arratsaldean …eta kitto! Euskara Elkartean egin den euskal kantu eta jolas tailerrean parte hartu duten guraso zein umeek ondo baino hobeto pasatu dute. Esti Gonzálezek gidatutako tailerrean hainbat jolasetan jarduteko kantuak ikasi…\nColiseoan asteburuan eskainiko diren filmak\nGaur barixakua hasi eta astelehena bitartean, honako filmak emango dituzte Coliseo antzokian, jarraian zehaztutako ordu eta aretoetan:Barixakua 2322.30.- The Artist (1 aretoa), Katmandú, un espejo en el cielo (2 aretoa), Blancanieves Mirror,…\nEuskal kantu eta jolas tailerra gaur arratsaldean …eta kitto!-n\nGaur arratsaldean, 17.30etan Euskal kantu eta jolas tailerra eskainiko du Esti Gonzálezek, …eta kitto! Euskara Elkarteak garatzen duen Gurasoak Berbetan programaren barruan. Gurasoentzat pentsatutako tailerra …eta kitto! Euskara Elkartean…\nMARISOL GUISASOLA: “Dietekin ez da sufritu behar: aukeratzen jakitearekin nahikoa da”\n-‘La dieta holística’ izeneko liburua argitaratu duzu. Zertan datza? Zer proposatzen du?Urte asko daramatzat osasuna eta elikadurari buruz idazten. Txikitatik gustatu zait gaia, Txoko tabernakoen alaba naizelako, ama irakurle amorratua…\n-‘Ipar haizearen kontra’ antzezlanean Leo Leikerena egiten duzu, Emmi Rothner internet bitartez ezagutzen duena. Zer da hortik abiatuta gertatzen dena?Istripu bidez edo ezustean ezagutzen den bikotea da aurkezten dena, eta aurrez aurre…\nMago de Urki soinujoleari omenaldia egingo diote gaur Bergaran\nGaur gauean, 20.00etan Bergarako Santa Marina parrokian omenaldia jasoko du atzo 81 urte bete zituen Miguel Sagastume El Mago de Urki soinujoleak, Debagoieneko eta Bergarako musika ikastetxeek eta soinujoleek eskainiko dioten jardunaldi berezian:…\n…eta kitto! Euskara Elkarteak Batzar Nagusia egin du\nETA KITTO 2012-03-22 0:00\nGaur arratsaldean, 19.30etarako deituta zegoen bigarren deialdian egin du urteko batzarra …eta kitto! Euskara Elkarteak. Aurretik baina, ezohiko batzarra egin da. Izan ere, Eusko Jaurlaritzatik jakinarazitakoari jarraituta, elkarteak estatutuak…\nMIKEL BADIOLA: “Erreskaterako, zure txakurra oso ondo ezagutu behar duzu”\n-Nola animatu zinen UCASean sartzera?Lagun batekin txakurren heziketarako kurtsoa egin nuen eta Eibarren UCAS zegoela jakin genuen. Valeriano UCASeko arduradunarekin kontaktuan jarri eta horrela hasi ginen.-Zer egiten duzue UCASen?Bazkide bakoitza…\nFunk Off!, musika on\nHorrela erantzuten die Funk Off! ekimeneko bultzatzaileek eibartarron dantzarako gaitasunaren gaineko galderari: “jendea ‘Ai se eu te pego’ dantzatzeko gai bada, zergatik ez funkya edo musika beltza? Errazagoa da, ez dauka koreografiarik,…\nAutobidea konpontzeko beharrek aldaketak eragingo dituzte trafikoan\nAP-8an konponketa-beharrekin aurrera jarraituko dute Bidegikoek: asteburu honetan, martxoaren 24tik 26ra bitartean, Elgoibar parean, Behobiako norantzan jardungo dute beharrean. Bilbo norantzako 64+700 kilometro-puntutuik 62+300 kilometro-puntura…\nUdaberri festa barixakuan gaztetxean\nUdaberriari ongi etorria emateko festa ederra antolatu dute Eibarko Gaztetxean: 19.00etan Untzaga plazatik hasita trikipoteoari ekingo diote “udaberriz margotu eta jantzita”. 21.00etan, berriz, MP5 taldearen kontzertua hasiko da…


"Mobbing"aren biktima diren langileen %54 emakumeak dira. | Consumer\n"Mobbing"aren biktima diren langileen %54 emakumeak dira.\nLaneko jazarpen psikologikoa jasaten dutenentzako autolaguntzako eskuliburua argitaratu berri da\nEgilea: mediatrader 2003-ko ekainak 5\n2.300.000 lagun inguruk jasaten dute Espainian “mobbing” edo laneko jazarpen psikologikoa. Horretarako, Alcalá de Henareseko (Madril) Unibertsitateko psikologo eta irakasleak, Iñaki Piñuelek, argitaratu berri duen autolaguntzako eskuliburu bat dago.\n“Mobbing. Autolaguntzako Gidaliburuak lanean jazarpen psikologikoko egoera bat antzemateko eta hura gainditzeko gakoak eman nahi ditu. “Jazarpen psikologikoko biktimen galdera ohikoenen inguruan egituratuta dago liburua”, azaldu du Piñuelek, eta gai horri buruzko bigarren liburuan hamarkada bateko laguntza-esperientzia terapeutikoa islatu du.\nPsikologoaren arabera, eskuliburuak mobbing-egoerak bereizten irakasten du, jazarpenaren ondorioz gertatzen diren kasu psikosomatikoak deskribatzen ditu, bai eta biktimen jarrerak ere, normalean biktimatzat hartzen ez direnak, sufritzen duten erasoa “soldatan” doala pentsatzen dutelako. Horrez gain, test bat ere badu, "mobbing"-a jasan dezakeen jakiteko, eta epilogo bat, hura gainditzeko hogei estrategia dituena.\nIñaki Piñuelek zehaztu du liburuak ez duela, inola ere, lanean jazarpen psikologikoa jasaten duten pertsonen erdiek behar duten terapia psikologikoaren ordezkoa izan nahi.\nLan-prekarietateak, emakumeak lanean masiboki sartzeak, barne-lehia gero eta handiagoak eta giza balioak galtzeak “mobbing” delakoa areagotzen laguntzen dute. Arazo hori duela 3.000 urte baino gehiago agertu zen Bibliako salmoetan, eskuliburuaren arabera.\nZehazki, “mobbing” pairatzen duten langileen %54 emakumeak dira, eta 40 eta 50 urte bitartekoak dira gehien eragiten dien bigarren profila, 30 urtetik beherakoak baino ez baitira lan-egoera kaskarrean. Piñuelek ere biktima izan daitezkeela dio, bai “inbidiabilitate handia” dutenak, bai “zaurgarritasun handia” dutenak.\nAditu horren aburuz, funtsezkoa da defentsa-gabezia haustea, errua ez erretzea eta erasotzailearekiko axolagabekeria saihestea, jazarlearen burua bera baita hirutik bitan. Halaber, honako hau gomendatzen du: “ez begiratu beste aldera, ez pasibotasunik aurkeztu, ez oldarkor erantzun”.\nBiktima berreskuratzeko, funtsezkoa da familiari eta bikoteari laguntzea, eta, bestalde, horiek dira “lehenengo eragina, narritadura, modu txarrak eta erasoaren nekea jasotzen dutenak, jasotzen duen kaltea somatiza baitezake”, adierazi du Piñuelek.\nArtikulazioetako eta muskuluetako minak, zefaleak, beherakoak, antsietatea, depresioa, izu-krisia, neke kronikoa eta estres postraumatikoa dira kaltetuek izan ditzaketen patologietako batzuk. “Nahiz eta batzuek oso koadro larriak izan, mobbing-etik atera egiten da, bizirik irauten du”, adierazi du Piñuelek.\nLiburuan, administrazio publikoaren, hezkuntzaren, osasunaren, komunikabideen eta ostalaritzaren aurkako jazarpen psikologikoak gehien eragiten dien sektoreak dira.\nbiktimak manual-eu mobbing-eu\nOinarrizko Osasun Laguntzako pediatren %5ek baino ez du ikertzen\n24 pertsona hiltzen dira asteburu honetan errepideetan izandako hogei istripuetan


Europar Batasuneko exekutiboak baldintzarik gabe onartu du Iberiaren eta British Airwaysen arteko bat-egitea | Consumer\nEuropar Batasuneko exekutiboak baldintzarik gabe onartu du Iberiaren eta British Airwaysen arteko bat-egitea\nUste du eragiketak ez duela eragin negatiborik izango Europako merkatuko lehian\nEgilea: mediatrader 2010-ko uztailak 14\nIberiaren eta British Airwaysen arteko bat-egiteak (apirilean itxi zen, eta munduko aire-talde handienetako bat sortuko da, 408 hegazkin eta 200 hegaldi-helmuga dituena) dagoeneko badu Europako Batzordearen (EB) baimenik gabe. Erkidegoko Gobernuak ondorioztatu zuen eragiketak ez duela eragin negatiborik izango Europako merkatuko lehian.\nBritish Airways eta Iberia Oneworld aliantzako kideak dira. Bere jarduerak gainjartzen dira bidaiarien eta merkantzien aireko garraioaren, lurreko laguntza-zerbitzuen eta mantentze-, konpontze- eta berrikuspen-zerbitzuen eremuetan. Bidaiarien garraioari dagokionez, EBk bereziki aztertu zuen fusioak Londres-Madril eta Londres-Bartzelona ibilbide laburretan duen eragina. Ikerketak erakutsi zuenez, bat egindako erakundeak bide horietan aritzen diren beste garraiolari batzuen behar adinako lehiari aurre egingo dio. Horrek esan nahi du fusioaren ondoren bidaiariek aukera egokiak izango dituztela ibilbide horietan hegan egiteko.\nEuropar Batasuneko exekutiboak operazioak bide luze eta laburretan dituen ondorioak ere aztertu zituen, non aldeetako batek eskalarik gabeko hegaldiak eskaintzen dituen eta besteak eskalak dituzten hegaldiak eskaintzen dituen, edo biek eskalak eskaintzen dituzten. Ibilbide horien kasuan, HKren ikerketak erakutsi zuen bat egindako erakundeak behar adinako lehia izaten jarraituko duela.\nBruselako azterketak, gainera, frogatu zuen bat egindako erakundeak aurre egingo diola zenbait lehiakideren lehiari, merkantzien aireko garraioaren eta lurreko laguntza-zerbitzuen merkatuetan. Era berean, proposatzen den bat-egiteak ez du eragin nabarmenik izanen mantentze, konponketa eta berrikuspen zerbitzuen merkatuan.\naliantza British Airways eskumen fusión-eu Iberia-eu\nIberiako eta British Airwayseko akziodunek bi airelineen arteko bat-egitea onartu dute\nUnited Airlines eta Continental Airlines elkartu dira munduko airolinea handiena sortzeko


Mila Agirreren Bloga: 2011/03\nZer irakasten gaitu Down Manifiestoak?\nMartxoaren 21an izan zen Down sindromea daukaten pertsonen nazioarteko eguna; eta, Down Araba-Isabel Orbek, beste ekimenen artean, argitaratu zuen asoziazio honen neska-mutil batzuek idatzi zuten manifiestoa beraien nahiak eta beharrak adierazteko asmoz. Manifiestoak, orain dela bi urte idatzi arrren, gaur ere mantentzen du bere esanahia.\nGonbidatzen zaituztet manifiesto osoa irakurtzea esteka honetan; eta, bide batez, begirada bat ematea beraien blogari zeren eta oso ondo dagoen mito txar asko alde uzteko.\nAna, Ester, Ruben, Aitor, Markel eta Alvaro, manifiesDoWNaren egile batzuk\n"Zoriontsuak gara, edonor bezala, errespetatu eta garen bezalakoak onartzen gaituztenean.\nAhalik eta autonomoenak izan nahi dugu erabakiak guk geuk hartzeko.\nGure eskubideen aldeko Legeak betetzea behar dugu, horrela, inguratzen gaituztenei eta gure ahaleginei esker gure ametsak beteko ditugu.\nEz dugu nahi manifiesto hau, gehienekin gertatzen den bezala, ezerezean geratzea. Asko irakurri, txalotu eta ahazten dira.\nIrriak ikusi nahi ditugu, baina benetakoak, balio duten horietakoak"\nFlashmob arrazismoaren aurka izan da Gasteizen\nAurreko mezuan esan nuenez, Stop Arrazismo Taldeak flashmobaren deialdi bat egin zuen gaurkorako.\nGasteizen, Matxete emparantzan, arratsaldeko 7.etan, kide batzuk elkartu gara.\nArgibideak eman dizkigute....\nEta Dato eta Postas kale-gurutzera joan gara... han bost minutu egon gara bakoitzak bere jarreran baina denok izoztuta... beste jendea ibili zen bitartean...\nEkimena txikia baina polita; eta, garrantzitsuena: denok elkartuta arrazismoaren aurka!\nAntolatzaileek esan dute bihar Stop Arrazismoaren blog-ean Bilboko, Donostiko eta Gasteizko flashmob-etako bideoak eskegita egongo direla ikusgai. Hurrengo egunetan Getxo, Eibar, Irun eta Tolosakoak.\nGaur flashmob arrazismoaren aurka.\nGaur Arrazakeriaren aurkako Nazioarteko Eguna da eta Stop Arrazismo Taldeak altenatiba ezberdina prestatu du arrazakeriaren kontra protestatzeko: Ekintza Flashmob bat non bost minutuz geldi geratuko garen.\nEusko Jaurlaritzako Inmigrazio Zuzendaritzak sustatzen du ekintza eta Bilbo, Donostia eta Gasteizko Udalak parte-hartzaileak dira\nBilbo (Arenaleko Kioskoan)\nDonostia (La Bretxan, Sarriegiren estatuaren aurrean)\nGetxo (Zabala ikastetxean)\nGasteiz (Matxete plazan)\nTolosa (Kultur etxearen aurrean)\nEibar (Txaltxa Zelai parkeko tenpleteko harmailetan)\nIrun (Luis Mariano kalean, pasalekuaren parean)\nGarrantzitsua da geralekura 19:00tan heltzea, bertan esango bait digute flashmob-a egiteko nora joango garen.\nHorrela funtzionatuko da:\n19:00h. Geralekuan bilduko gara eta argibideak azalduko dira.\n19:20h. Banatu egingo gara eta disimuluz flashmob-a egingo den lekura hurbiltzen joango gara (hau, argibideak emateko geralekutik hurbil dago, baina ez da toki bera)\n19:29h. Momentu horretan flashmob-a egingo dugun ingurutik pasatzen edo mugitzen egongo gara denok, ezer gertatuko ez balitz bezala.\n19:30. Arrazismoaren aurka gelditu egingo gara!!\n19:35h. Gure bidea jarraituko dugu lasai-lasai, ezer gertatu izan ez balitz bezala. Eta gunetik alde egingo dugu, era bat desagertu arte.\nEta hurrengo egunean, Stop Arrazismoaren blog-ean Bilboko, Donostiko eta Gasteizko flashmob-etako bideoak eskegita egongo dira ikusgai. Hurrengo egunetan Getxo, Eibar, Irun eta Tolosakoak.\nfacebook StopArrazismoa Flashmob\n“Nahi baduzu, euskaraz” ekimena Gasteizen, Parte Hartu :)\nEuskal Herriko hainbat tokitan egiten ari den bezala, Gasteizen ere, merkataritzan eta ostalaritzan euskaraz dakiten langileentzako pin bat banatu nahi dute euskararen ahozko erabilera bultzatzeko. Aukeratu den lema, hauxe: Nahi baduzu, euskaraz.\nNekez gertatuko da Gasteizen guztiz elebiduna den tokia; horregatik, ezaugarri hori banakakoei eskaintzen zaie, euskaraz jarduteko gai diren langileei.\nNola parte hartu ekimen honetan?\nEkarpenak egiteko modu eta fase desberdinak izango dira. Oraingoz saia zaitez ezagutzen dituzun dendari, tabernari edota ostalari euskaldunen berri ematen. Nola?\nGaldetegi erraz hau betez, egin KLIK\nnahibaduzueuskaraz@gmail.com helbidera idatzi euskaldun horien berri emanez (dendaren izena, helbidea, e-posta...)\nHurrengo bilera: MARTXOAK 23, asteazkena, 19.30ean AMAIA zentroa (Benito Perez Galdos plazan)\nMunduko nuklear-ekoizle handienak\nIturburua: The economist aldizkaria\nOharra: rankinga ezezik, interesgarria ere bere portzentaia herri bakoitzaren osoko energiaren ekoizpenean -eskuineko zutabean dago-. Adibidez, Japonia munduko hirugarren ekoizlea den arren, bere osoko energian, nuklearra %29a da; Frantzia, ostera, bi herena\nTxineraren gaitasun azterketak\nAzken boladan asko entzuten da txinera gero eta garrantzitsua dela. Baina zeintzuk dira hizkuntz honen gaitasuna frogatzeko azterketa ofizialak?\nTxinak antolatzen dituen azterketak “Hanban/Confucius Institute” izeneko webean kontsulta daitezke, frantsesaz eta ingelesaz. Hiru motako azterketak dira: HSK (estandarra), BCT (negozioak) eta YCT (gasteentzat)\nAurtengo deialdia irekita dago. Hemen dituzue azterketen datak eta lekuak (tamalez bat ere ez dago Euskal Herrian baina bai Estatu espainol eta frantsesan).\nAzterketak egiteko eskabidea internetaren bidez aurkeztu behar da. Harpidetzako prozesua egiterakoan, azterketaren lekua aukeratzen da (argazki bat igo behar duzue ala web cam-aren bidez atera). Kontuz eskabidea egiteko epemugarekin, azterketa dataren 20 egun aurretik amaitzen delako.\nAzterketa liburuak prestatzeko Madrilgo online liburudenda honetan erraz topa ditzakezue (oso ondo aholkatzen dute). Liburuen ISBN baldin baduzue, hemengo liburudendetan ere eros ditzakezuela suposatzen dut.\n慢慢来 (màn màn lái = apurka apurka :)\nRanking militarra munduan\nInteresgarria The economist aldizkariak, martxoaren 9an, argitaratu du ranking militarra\nHauek izan dira 2010 urtean munduko defentsa-aurrekonturik altuenak. Datu-iturburua, "the International Institute for Strategic Studies (IISS)".\nKontutan hartu mapa honetan defentsa-aurrekontua jartzen da harremanetan herriaren ekonomiarekin. Termino absolutuetan, Estatu Batuak munduko %60 gastatzen du baina Saudi Arabiak Barne-Produktu Gordinaren %10a gastatzen du (hau da, Estatu Batuak gastatzen duen baino bikotza). Munduko bigarren herria, militar gastuetan, Txina da.\nBeste dato interesgarria, milio bat militar baino gehiago dauzkaten herriak Estatu Batuak, India, Errusia eta Iparraldeko Korea dira.\nJaponia, lurrikarak egindako kalteen mapa\nThe New York Times egunkariak eskainitako interaktibo maparen esteka\nGurutze Gorriaren weba jendea topatzeko laguntzen Japonian\nGurutze Gorriak martxan jarri du web bat jendea topatzeko laguntzen Japonian.\nWeb bat jendea topatzen laguntzeko Japonian\nGooglek web bat abiarazi du jendea topatzen laguntzen Japonian.\nHona doakizue esteka: http://japan.person-finder.appspot.com/?lang=en (ingelesaz, japonieraz eta txineraz dago)\n8.8 graduko lurrikarak tsunamiak probokatzen ditu Japonian\nEusko Jaurlaritzak protokolo bat sortzen du prostituzioen biktimei laguntzeko\nBerriak zera dio: Eusko Jaurlaritzak protokolo bat sortzen du prostituzioen biktimei laguntzeko\nZergatik ados nago?\n1.- Ekintza ausartia eta solidarioa delako.\n2.- Emakume hauek beraien herrira itzultzea beti iruditu zaidalako bihozgabekoa eta gure gizartearen erresponsabilitatea ezkutatzeko bide lotsagarria.\nZero tolerantzia emakumeen aurkako abusuekin!\nEusko Jaurlaritzak 6000 txartela oparituko ditu krisialdi ekonomikoan\nBerriak zera dio: Eusko Jaurlaritzak 6000 txartela oparituko ditu, 50 eta 100 eurokoak, kontsumoa sustatzeko\nBaina ez da esaten zein denta-motan diru hau banatuko da? (elikadura, jantziak...?) Eta, bere garrantzia dauka zeren eta, askotan, dendaren araberan, bezeroen egoera ekonomikoa...\nZergatik honen aurka nago?\n1.- Gastu soziala murrizten den bitartean, 500.000 euro "oparitzen" direlako jasotzaileen diru sarrerak kontutan hartu barik... dirulaguntza emango diegu dirudunei?\n2.- Lortuko duten bezeroen fidel bihurtzearen iraupena izango delako kanpainaren denboraldia... eta gero, zer?\n3.- Gure zergen dirua merkataritza berritzeko edota lanpostuak sortzeko ez delako erabiltzen baizik eta erreflexiborik gabeko kontsumoa sustatzeko.\n139.000 euro baino gehiago Ertzaintzaren txanoak erosteko\nBerriak zera dio: 139.000 euro baino gehiago Ertzaintzaren txanoak erosteko\nZergatik nago honen aurka?\n1.- Krisialdi ekonomikoan, gure zergak horrelako gauzetarako erabiltzea langabezian dagoen jendeari mespretxua iruditzen zaidalako.\n2.-Frankismoa, euskal kulturaren arrastro gustiak desagertarazten saiatu zenean, burura ekartzen zaidalako... hain arriskutsua zen txapela...? :)\n3.- Inkesten arabera, jende asko gastu honen aurka dagoela kontutan hartu ez dutelako.\nBeti segi zure ametsak!\nBenetan polita bideo hau (txineraz dago eta azpitituluak ingelesaz baina oso ondo ulertzen da bere mezua unibertsala delako :)\nKontatzen duen historia erreala da. Bost gizon hauek, nahiz eta 81 urte eta gaixotasun larriak eduki, sei hilabete prestatu ondoren, 13 egunetako bidaia egin zuten Taiwanetik -1139 km-, arrazoi bakar batengatik.... amets egiteko :)\nZeren eta... jende arrunta garen.. baina..."izugarrizko ametsekin"... sekulan ez ditugu gure ametsak etsiko!!!\nGaur berri nazkagarria irakurri dut: "Bilboko hainbat taberna eta diskotekatan arrazakeria salatu du SOS Arrazakeriak".\nSaiatu naiz topatzen taberna eta diskoteka hauen izenak, sekulan ez joateko, eta aipamen bat besterik ez dut topatu.\nEta nire galdera zera da: arrazakeriaren egoerak salatu ezezik, konpondu ere nahi baditugu, zergatik "hainbat" esan beharrean, susmoa edonori zabaltzen, ez dira izenak aipatzen?\nInolako beldurrik gabe arrazakeriaren aurka!\nSun Tzuaren aipamenak\nSun Tzu-k, gudari eta idazle txinatarra, zioen bezala:\n"Leku suntsiezin batean kokatzen bazara, jeneral on bat izango zara"\nMartxoaren 8a, Nazioarteko Emakumeen Eguna\nBibi Aisha, Afganistaneko 18 urteko neska, bere gurasoen etxera itzuli zen bere senarraren indarkeriatik ihes egiten. Talibanek erabaki ondoren, bere senarrak moztu zizkion sudurra eta belarriak... (2010 World Press Argazki Saria, Jodi Bieber argazkilaria)\nArgazki hau emakumeen aurka egiten dituzten hainbeste basatikerien adibidea da.\nGaur, martxoaren 8an, emakume bezala, lotsatzen naiz ikusten zer gutxi egiten dugun beste emakumeak laguntzeko.\nNola adierazi gure Facebook eta Twitter kontuak folleto inprimatuetan?\nGaur egun, folleto inprimatuetan ez dugu esaten "internetan gaudenik" eta "emaila daukagunik" , baizik eta gure web eta email zehazten dugu.\nBaina, askotan, erizpide berbera ez dugu jarraitzen facebook eta twitterrean gaudela adierazten dugunean. Eta horrela ohikoa da folletoetan ikonoak besterik ez ikustea.\nInformazio osoa emateko, nire aholkua izango litzateke ikono hauen alboan gure kontuaren helbidea idaztea -pertsonalizatuta baldin badago, askoz hobeto-. Horrela, gure irakurleek denborarik ez dute galtzen eta erraz topa gaitzakete.\nLeioako I. Emakume Idi Proba Saria\nAtzo, gaueko 9.etan, Leioako Ondiz probalekuan, "Leioako I. Emakume Idi Proba Saria" ospatu zen.\nPartehartzaileak izan ziren:\n-Laski III (Mungia)\nAkulariak: Irene Artetxe / Urrutia\nAkulariak: Ainhoa Ibarzabal "Iketza" / Lopategi\nAkulariak: Amaiur Arbelaitz / J.A. Telleria\nGiro ederra eta lehiaketa oso polita izan zen.\nIrabazlea Irene Artetxe izan zen baina hirurak txalo handi bat merezi dute oso ondo egin zutelako eta lehen emakumeak idi proba lehiaketan izan direlako. Zorionak txapeldun!!\nTagak Emakume Idi Proba, Leioako I. Emakume Idi Proba Saria 3 Iritzi\n“Nahi baduzu, euskaraz” ekimena Gasteizen, Parte H...\nGurutze Gorriaren weba jendea topatzeko laguntzen ...\nEusko Jaurlaritzak protokolo bat sortzen du prosti...\nEusko Jaurlaritzak 6000 txartela oparituko ditu kr...\n139.000 euro baino gehiago Ertzaintzaren txanoak e...\nNola adierazi gure Facebook eta Twitter kontuak fo...\nEz haserretu mesedez... :)\nZer da enpatia?\nGasteiz, 1976.eko Martxoaren 3an\nFacebook segurtasun neurri batzuk\nMario Rubio argazkilaria


Guri buruz | Líderes en encofrado de madera\nLan egin LANAn\nERALDATU, BERRITU ETA BALIOA EMAN\nLANA bizirik dagoen erakundea da: berezko identitatea dauka, jaso duen herentziatik datorkiona, eta garai berrietara egokituz aurrera doa.\nPartekatutako enpresa proiektua, pertsona konprometituek gauzatua\nLANAk bat egiten du bere inguruarekin, balioa, aberastasuna eta ongizatea sortuz\nProduktu berrien garapenean inbertitzen dugu eta baita eraikuntza sektoreko zuraren transformazioaren inguruko negozio berrietan ere..\nMONDRAGON Korporazioa enpresa-izaerako errealitate sozioekonomikoa da, pertsonek sortua pertsonentzat, hobekuntza lehiakorrarekin, ingurumenarekin eta bezeroaren gogobetetzearekin konprometiturik.\nLANA MONDRAGON koporazioko Eraikuntza Dibisio barruan dago,, MONDRAGON Euskal Herriko lehen enpresa-taldea eta Espainiako nagusietako bat da. 83.000 langiletik gora dauzka (langile industrialen %85a kooperatibaren bazkideak dira), 281 enpresa eta erakundeetan; 9.000 ikasle hainbat ikastetxetan eta unibertsitate bat; 94 ekoizpen-fabrika atzerrian eta 9 delegazio komertzial.\nEtorkizunari baikor begiratzen diogu, eskainiko dizkigun erronka eta aukerez jabeturik\nCopyright © 2020 LANA Eskubide guztiak erreserbatuta.


Dbusek 14 autobus hibrido gehiago edukiko ditu | DBUS\n2018aren bukaerarako, Dbusek 12 metroko 14 autobus hibrido gehiago edukiko ditu. MAN etxearen Lion’s City NL HÍBRIDO modeloko autobusak izango dira (A37), Dbusek bere flotan sartu duen autobus hibridoaren azken modeloa, alegia. Dbuseko Administrazio Kontseiluan eta Donostiako Udalbatzarrean onartu da hori. 2018rako aurreikusitako autobusak ez ezik, aurten 2019rako aurreikusita zeudenak ere erosiko dira.\nEra berean, ibilgailu guztiak hibridoak izango dira, beraz, Dbusen 12 metroko autobusen flotaren ia % 45 elektriko-hibridoa izango da, ingurumena gehien errespetatzen duen flotetako bat izanik. Dbusek bere flotako autobus zaharrenak ordezteko ibilgailu berriak jarri behar ditu zerbitzuan, eta premia horri erantzuten dio autobus horien erosketak. Espero da autobusak urte amaierarako jasotzen joatea, gero prestatzeko eta ondoren zerbitzua ematen hasteko.\n2018ko otsailaz geroztik Dbusek modelo horretako lau autobusak ditu. MANen Lions’s City Hibrido modeloak igorpenak %25 inguru murrizteko aukera ematen du antzeko ezaugarriak dituzten autobusen aldean, eta agerian uzten du, berriro ere, Dbusek ekologia eta jasangarritasunarekin duen konpromisoa. Ibilgailu horiek bezala, autobus hibrido berriek hobekuntza batzuk dituzte:\n– Arrive & Go funtzio berritzailea dute, zeinarekin ibilgailua geltoki batera hurbiltzen denean eta ibilgailua abiarazten denean edo abiarazten ari den bitartean modu elektrikoan baino ez duen funtzionatzen, gasik igorrik gabe eta ingurunean kutsadura akustikorik eragin gabe. Ibilgailuak Dbuseko zenbait autobus lineatan lanean ariko dira.\nIbilgailu berri hauek gehitzeak 4.632.600 euroko inbertsioa dakar, zaina bankuko mailegu baten bitartez finantzatuko den. Dbusek azken hamarkada hauetan egin duen autobus erosketarik garrantzitsuenetako bat da.\n14 autobus berri horiekin Konpainian dauden autobus diesel zaharrenak ordeztuko dira poliki-poliki, flota berritzeko planarekin jarraituta. Horrela, aurreikusten da urtean 350 tona CO2 gutxiago igorriko dela.


eslovenia Archives - CAF Signalling\nCAF Signalling > Berriak > eslovenia\nJoan den maiatzaren 23an, arrakastaz amaitu zen Esloveniako Zidani Most-Sentilj proiektuaren 3. sekzioa martxan jartzea. 3. sekzioak Slovenska Bistrica eta Poljane estazioak hartzen ditu. Hauek, kontratuan jasotako 16 estazioetatik lehenengo biak dira. Egindako lana erronka handia izan da guretzat, CAF Signalling seinaleztapen-sistemak herrialde honetan egin dituen lehen estazioak izan baitira. Horregatik, beharrezkoa izan da gure […]


Internet Message Access Protocol - Wikipedia, entziklopedia askea.\nIMAP edo Internet Message Access Protocol Interneteko mezuak atzitzeko protokoloa da. Posta elektronikoan posta-kutxak kudeatzeko eta hauen mezuak atzitzeko protokoloa. IMAPen ezaugarri nagusienetakoa mezuen karpetak zerbitzarian gordetzeko aukera ematen duela da. IMAP protokoloa POP protokoloaren alternatibarik erabiliena da.\nAdibidez, posta-bezeroari, postontziak bere makina propioan egongo balira bezala manipulatzen uzten dio. Hala, bezeroak edozein tokitatik ikusi ahal izango ditu postontzietan gordetako mezuak, kopiarik egin gabe. Lehen, esate baterako, etxean jasotako mezuak ezin ziren bulegoan irakurri. Horretarako, norbere helbidera kopia bat bidali beharra izaten zen. Orain, IMAP protokoloari esker, mezuak jaso eta erantzun daitezke etxetik zein bulegotik, IMAP protokoloari esker dena sinkronizatuta dagoelako. Orain, protokolo honekin, postontziak bai bulegotik bai etxetik, bai beste edozein tokitatik ikus daitezke.\nOrriaren azken aldaketa: 7 urtarrila 2022, 17:29.


Karmele Jaio - Viernes, 14 de Septiembre de 2018 - Actualizado a las 06:00h\nAUZOlotsa sentitu dut Espainiako politikariak baten masterra eta bestearen tesiari buruzko eztabaida horretan murgilduta ikusten ditudanean. Ibaiko presa batean bezala geldituta irudikatu ditut, oinak lokatzetan sartuta. Zenbat denbora xahutu dute batzuen eta besteen aholkulari eta teknikari taldeek euren eta beste alderdietako kideek kurrikulumak aztertzen? Zenbat denbora galdu dute? Benetan merezi al dute herritarrek halako kulebroi bat? Konpontzeke dauzkaten arazo guztiekin?


Gaiak: Euskal piratak - Euskonews\nNork ez du txikitan amets egin pirata izatearekin? Milaka abentura bizi izan ditugu filmak ikusiz eta liburuak irakurriz. Barkuak, itsasoa, abordatzeak, piraten kantuak... Erromantizismo kutsua izan dezakeela ezin uka daiteke. Kortsarioak erasoan.\nJakin badakigu batez ere praktika horiek XVI eta XVIII. mendeetan zehar eman zirela, baina gaur egun, itsaslapurrak egon badaude. Noski, modernoagoak dira. Azken albistea Somaliatik etorri zaigu, Bermeoko Plaia de Bakio izeneko itsasontzia bahitu baitzuten 2008ko apirilaren 20an. Eta horiek ez dute ezpatarik erabili, haiek bide modernoagoak erabiliz, granada–jaurtigailuekin mehatxatu dituzte itsasontziko tripulatzaileak.\nBegiko partxea, loroa, rona eta ezpatak etortzen zaizkigu burura piratez hitz egiten dugunean, horiek baitira liburu eta pelikulek sarrien jasotzen dituzten deskribapenak. Denok dakigu zer ziren piratak: estatuen baimenik gabe itsasoan lapurtzen zuten pertsonak ziren. Normalean, nazioarteko urak izaten ziren haien ekimenen eszenatoki, inorenak ez ziren uretan aritzen baitziren. Itsasontzietako zama ostu eta sarritan bidaiariak esklabo hartzen zituzten. Luis de Bayon pirataren eguneroko originala (XVII.mendea).\nLiburu osoa ikusi (12MB)\nBaziren ordea, estatu burujabe baten baimenarekin, hots, soldatapean aritzen zirenak ere. Horiei, kortsario deitzen zitzaien. Normalean, nazio edo estatu horren etsaiak zirenen aurka egiten zuten lapurreta. Maiz, pirata zein kortsario hitzak ez dira bereizten, xehetasun txikiek aldentzen baitituzte.\nXVIII. mendean itsaslapurretak eman ziren euskal kostan. Esaterako, 1658an, Hondarribia eta Donostiako armadore talde batek Holandako Esperanza deitutako merkantzia–ontzia eraso zuten. Bestalde, erreferentzia–datu batzuen arabera, Bizkaiko Golkoa kortsarioen ekintzen testigu izan zen 1672an. Orduan, Holandako Gerra deiturikoa bizi zen, eta Espainia eta Holanda bat eginik zeuden Frantziaren aurka.\nHalaber, Baionan jaiotako Antoine Balanqué kortsarioak Liverpooleko Salle itsasontzia hartu zuen 1757ko ekainaren 18an. Ontziak azukre, tafia eta iltzea (espeziak) garraiatzen zituen. Hogeita lau kanoietako itsasontzi bat erabili zuen baionarrak eta berarekin 350 pertsona aritu ziren itsaslapurretan. Noski, saritu egin zuten Balanqué bere ekimen eta izandako garaipenengatik.\nMakina bat erreferentzia aurki daitezke euskal pirata eta kortsarioen inguruan. Abentura bila itsasoratzen ziren, baimenarekin edo gabe, eta erresistentzia topatzen zuten kasu gehienetan. Abilezia, estrategia eta zortea aldeko izatea gerta zekiekeen onena zen. Arriskutsuak batzuentzat, beste askorentzat heroiak, askotarik sentimenduak eragiten zituzten itsaslapurrek. Dakiguna da, gure historiako zati bihurtu zirela asko.\nHONDARRIBIA DONOSTIA-SAN SEBASTIÁN BAIONA


Amatxoren jertsea euskera - Librería Tres Rosas Amarillas\nAmatxoren jertsea euskera.\nAmatxok alde egin zuenean, guztia betiko aldatu zen. Amaren hutsunea sentitzea etengabe buru gainean hodei beltz bat izatearen edo itsaso erdian igerian aritu eta itsasertzera iristea sekula ez lortzearen parekoa da. Nola jarraitu aurrera?\nOroitzapenak lagungarriak dira eta amaren jertsearen antza dute; izan ere, jantzi eta haren besarkada senti dezakezu. Baliteke bere jertsea izatea amatxo gertu izateko modua.


Basque CyberSecurity Centre gazteenengana hurbiltzen da zibersegurtasunarekin “match” egitera animatzeko kanpaina berri baten bitartez - SPRI\nKanpainan zehar hainbat aholku emango dira 16 eta 30 urte bitarteko erabiltzaileek Interneten, sare sozialen eta App-en erabilera egokia egin dezaten\nBasque CyberSecurity Centre-k (BCSC) kanpaina bat jarriko du martxan uztailaren bukaera arte. Kanpainaren xedea gazteek segurtasun informatikoarekin “match” egitea izango da, baita beste pertsona batzuekin sare sozialetan zein Interneten harremanak izateko hartu behar dituzten babes-neurrietaz jabetzea ere.\n#EginMatchZureZibersegurtasunarekin izeneko kanpaina honek Tinderren hizkera erabiltzen du eta 16 eta 30 urte bitarteko gazteek eguneroko egoera errealei aurre egin eta mundu digitalean duten segurtasun-mailari buruzko hausnarketa egiteko sortua izan da. Tinder, gaur egun harremanak izateko gehien erabiltzen den sare soziala da eta bertan “match” egitea norbaitek beste edonorekin konektatu duela eta elkarrizketa bat hasi dezakeela esan nahi du. Horregatik, kanpainak 💜🔥 emojiak gehitzeaz gain, “match” terminoa erabiltzen du. Horrela gazteak zibersegurtasunarekin konektatzera animatuko ditu, esate baterako, Tik Tok edo Reels-en bideoak grabatzean ingurune anonimoa ziurtatzeko edo partekatu behar ez diren edukiak zeintzuk diren jakiteko.\nSare sozialen erabilera asko areagotu da gazteen artean, baita horiek erabiltzeko denbora. iAB Spain-en 2021eko Sare Sozialen Urteko Ikerketak aurkezten duenez, 26,6 milioi pertsonetatik %17k, hau da, 4,5 milioi inguruk, gure inguruan erabilgarri dauden 20 plataforma baino gehiagotara heltzen dira. Pertsona horien adina 16 eta 24 urte bitartekoa izan ohi da. Horrenbestez, ziberseguratsunaren ikuspuntutik, talde honek ahulgune garrantzitsuak izan ditzake.\nJokoaren dinamika oso erraza da: parte hartzen dutenek BCSC-ren Twitter zein Linkedin kontuetan argitaratuko den kanpainaren orrialdera joan beharko dute, sareetan nabigatzean sor daitezkeen egoera errealiei buruzko baieztapen multzo bati erantzuteko. Galdetegiak egoera oso desberdinak aurkezten ditu: Instagrameko zozketetan datu pertsonalak ezezagunekin elkarbanatzea, beste pertsona batzuen irudi pertsonalak zabaltzea, WiFi sare publikoak erabiltzea edo pasahitzen konplexutasun-maila. Horietako bakoitzean, parte-hartzaileek “swipe” egin beharko dute (Tinderren bezala) eskuinerantz edo ezkerrerantz, aurkeztutako baieztapena egia edo gezurra diren zehazteko. Bukatzean puntuazio edo “score” bat eta segurtasunari buruzko oinarrizko aholku batzuk lortzen dituzte.\nParte hartzea sustatzeko, BCSCk bi bisita gidatu zozketatuko ditu, zentroak zibersegurtasunaren arloan egiten duen lana gertutik ezagutzeko. Gainera, parte-hartzaileek bisita grabatu eta euren profilen bidez partekatzeko aukera izango dute.\nIniziatiba honek BCSCk Internet eta teknologia berriak erabiltzearen ondoriozko mehatxuen aurrean gizarte seguruagoa lortzeko bultzatutako sentsibilizazio ekintzetako bat da.\nBasque Cybersecurity Centre Euskadin zibersegurtasuna sustatzeko Eusko Jaurlaritzak izendatutako erakundea da. Euren egitekoak dira euskal gizartean zibersegurtasunaren kultura bultzatzea eta garatzea, zibersegurtasunaren aplikazioarekin zerikusia duen jarduera ekonomikoa dinamizatzea eta sektore profesionala sendotzea.\nKanpainiaren hashtag-a: #EginMatchZureZibersegurtasunarekin\nLehiaketan parte hartzeko orrialdea: https://www.your-promos.com/pub/eginmatchzurezibersegurtasunarekin


Irlandako Alderdi Parlamentarioa - Wikipedia, entziklopedia askea.\nCharles Stewart Parnell, Irlandako Alderdi Parlamentarioaren sortzailea.\nIrlandako Alderdi Parlamentarioa (ingelesez Irish Parliamentary Party eta irlanderaz Páirtí Parlaiminteach na hÉireann), sarritan Irish Party edo Home Rule Party izenez laburbildua ("Irlandar Alderdia" edo "Home Rule Alderdia") 1882. urtean Charles Stewart Parnell politikariak sortutako irlandar alderdi nazionalista moderatu bat izan zen, aurreko Home Rule League alderdia ordezkatuz.\nAlderdi honen helburu nagusia Irlandarentzako Home Rule autogobernu lege bat lortzea izan zen, helburu horren barnean Irlandaren autonomiaren aldeko hiru legeen onarpena, nekazal erreforma eta Irlandako Legebiltzar baten sorrera zeuden, noski, betiere Erresuma Batuaren barnean. Hortaz ez zen bereziki irlandar errepublikarren gustuko alderdia, azken hauen helburua Irlanda errepublika independiente batean bilakatzea baitzen, eta hauentzat Irlandako Alderdi Parlamentarioaren eskaerak eskasegiak zirela iruditzen baizitzaien.\nIrlandako Alderdi Parlamentarioa XIX. mendearen amaieratik 1918. urterarte John Redmond politikariaren gidaritzapean irlandar alderdi nazionalista nagusia izan zen, bai eta Irlanda osoko erabateko alderdi nagusia ere. 1918ko hauteskundeen ondoren egoerak sekulako aldaketa izan zuen, ordurarte batere garrantzirik ez zuen Sinn Féin alderdiak nagusitza kendu eta irlandar nazionalismo nahiz errepublikanismoaren ordezkari nagusia bilakatu baitzen. Sinn Féin alderdiaren nagusita 1918tik 1922rarte eman zen, ondoren Irlandako Estatu Askea eta alderdi berrien sorrerekin batera alderdi horrek ere garrantzia galtzen hasi baitzen.\n1921. urtean Irlandako Alderdi Parlamentarioak hainbat hauteskunde porrot jaso ondoren desegin egin zen, gainera dagoeneko Irlandako Estatu Askea sortzeko egoeran jada ez autogobernu bat eskatzeak ez zuen zentzu gehiegirik.\nIrlandako Alderdi Parlamentarioaren profila BBCko webgunean ikusgai (Ingelesez)\nMultimedia: Irish Parliamentary Party


DFG banatzaile farmazeutikoak lursaila erosi du Eskusaitzetan - Irutxuloko Hitza : Irutxuloko Hitza\nPortuetxe kalean du egoitza Union Farmaceutica enpresak. (Argazkia: Google Maps)\n16.900 metro koadroko lursaila salduko dio Donostiako Udalak Distribuidora Farmaceutica de Gipuzkoa enpresari. Eneko Goiak azpimarratu du udalarentzat diru sarrera “garrantzitsua” izateaz gain, Union Farmaceutica enpresak biltegi nagusia Donostian mantentzea. “Albiste ona da hiriarentzat”. Gaur egun, Portuetxe kalean dute biltegia.\nLursailak gehienez 13.000 metro koadroko eraikigarritasun eskubidea du, eta 10.800 metro koadroko eraikuntza eremua. Lursailaren salmenta prezioa 3.843.000 eurokoa da.\nMartxoa hasieran Donostiako Udalak eta Eusko Jaurlaritzak akordioa sinatu zuten Zubietako Eskusaitzeta industrialdea garatu eta merkaturatzeko.


Denbora adberbioak eta postposizioak [Sareko Euskal Gramatika]\nDenbora adberbioek zer postposizio eta marka har ditzaketen ikusiko dugu atal honetan.\n-ra, -ko, -rako, -raino\nnoiz galdekariaren erantzun posibleak atzo, gaur, orain… dira. Oinarrizko denbora adberbio horiek sintaktikoki inesiboan daudela onartuko dugu. (Lekuko postposizio marka –n da: karrikan, etxean, ilargian…) Baina ablatiboaren marka ere har dezakete denbora adberbioek: gaurtik, bihartik… Inesiboari adlatibo marka ere gainera dakioke: etxera, karrikara… Hori argiago ikusten da “bizidun”ekin, inesiboa oinarri hartuz sortzen baitira ablatiboa eta adlatiboa: alabagan, alabagana, alabagandik… Gauza bera hemen, hemendik…\nBaina denbora adberbioek ez dute hain erraz hartzen –ra marka. Batzuetan ezinezkoa da (*gaurrera), eta –ko hartu behar dute, edo arte postposizio askea: gaurko edo gaur arte.\nHortaz, hauxe da lekuko eta denborazko adberbioen artean gertatzen den paralelismoa:\nmedian, menditik, mendira\ngaur, gaurtik, gaurko (edo gaur arte baina ez *gaurrera)\nTradizioan Arrese Beitiak badu adibideren bat etzira hitzarekin (etziko).\nEgungo idatzietan ere badira adibide batzuk, oso gutxi, baina gehienetan etzira arte formula erabiltzen dute, hau da, adlatibo marka (-ra) eta arte postposizioa.\n[…] enago indarka gaur eske, Oitua nago artzen beti zerbait epe, Ur baga eztot gura iñor itotea, Ezpada gizonari emon arnasea; Errez egiñ daikezu baña, kitu nigaz, Etzi gaur lako karga on bat ekarriaz; Eta ikatza bada gaurkoa lakoa, Orduan izango da zeuretzat sakua; Betor bosteko ori, Anton, etzira arte, Zugaz adiskide zar izan gura neuke. (Asti-orduetako bertsozko lanak, Arrese Beitia)\nGaurtik etzira arte zortzi bikotek kiniela erako Munduko Zesta Punta Txapelketa jokatuko dute Pauen. (“Enkarguzko Munduko txapelketa”, Kirol saila, Berria)\nEguraldi txarra dela eta, Aspek etzira arte atzeratu du bart gauean Azkoitian jokatzekoa zen jaialdia. (“Gureatik Beotibarrera”, Kirol saila, Berria)\nEsan bezala, adlatiboaren –ra horren ordez, denbora adberbioetan arte postposizioa erabiltzen da, edo bestela, –ko edo –rako. Zenbaitetan –raino ere bai. Hala ere, salbuespen bat edo beste ageri da literaturan zenbait lokuziotan, eta –ra-rekin osatzen da -tik -ra egitura:\nBada nork ere bere arimaz kontu ona eman nahi baitu, eta bere bekhatu iraganez barkhamendu erdietsirik, aitzinerat gehiago egin gabe egoiteko indar hartu, maiz kofesa bedi: gerotik gerora: egunetik biharrera luzatu gabe, urtheko besta buruetan bedere, Iainkoarekin mintza bedi: kontuan iar bedi: Zeren halatan emanen du orai presenteon kontu ona, eta gero azken finean erdietsiko du, bere arimaren salbamendua. (Guero, "Axular")\nEgun batez, konpaiñia on batean, euskaldunik baizen etzen lekhuan nengoela, ekharri zuen solhasak, izan zen perpausa, etzuela, deusek ere hanbat kalte egiten arimako, eta ez gorputzeko ere, nola egitekoen geroko utzteak, egunetik egunera, biharretik biharrera luzatzeak. (Guero, "Axular")\nOrduan dela sendatu bet-betan, gaurretik biharrera. (Mintzaira, aurpegia, gizon, Hiriart-Urruty, J.)\nGaurtik biharrera, egiteko handi hau uztea, zuhurtzia othe da? (Liburu ederra, Duvoisin)\nEgungo idazleen testuetan ere badira adibide gutxi batzuk:\nUste dut badela hor beti gauza bat finkoa: hots, ez direla ohiturak aldatzen gauetik biharrera. (De re publica edo politikaz, Xarriton, P.)\nIrakurtuak irakurtu eta, ezin ulertua da nolaz egunetik biharrera itzuli zen apezpikua eta misionesten desegitea erabaki zuen. (Janpierre Arbelbide, Arbelbide, X.)\nEgunetik biharrera, lan mundua enetako fini zen. (Ez da musik, Oxandabaratz)\nAbenduko 30ean jo zuen berandueneko minutu horretaraino, eta gaurtik biharrera sugundoxka pittin batzuk lehenago jaikitzen abiatzen da. (Naturaren mintzoa, Zabala, P.)\nAdibide guztiak tankera horretakoak dira.\nAxularren bigarren adibide horretan geroko uzteak ageri da. Kasu horretan berdin balio lezakete gerora / geroko / gerorako uzteak formek ere. Berez -ko eskatzen du adberbioak (biharko, etziko, atzoko, gaurko…):\nEta hala izan da ene bizitza eta halakoa da, jakin dakidan arren ezen mundu honetan ez dudala nehoiz ere libertatea guztiz eskuratzerik izanen, zeren mementuko libertatea mementuan agortzen baita, eta gaurkoak ez du biharko balio;[…] (Lur bat haratago, Irigoien, J. M.)\n-Itzul zaitez herriagana, garbi daitezela gaur eta bihar, garbi ditzatela arropak eta egon daitezela prest etziko, etzi jaitsiko bainaiz ni, Jauna, Sinai mendira, herri osoaren aurrean. (Agindutako lurraren bila I, Mujika, J. A.)\nAtzoko egin behar du marrazketako ariketa eta beldurrez askatu du konpasa kartapaziotik. (Eta handik gutxira gaur, Rodriguez, E.)\nHiztun batzuek bereizi egiten dituzte -ko eta -rako, adberbioa bokalez bukatzen bada:\nEtziko egunkariak aterako omen du.\nHori etzi(ra)ko egin behar duzu.\nBerdin gertatzen da beti, etzi eta atzo adberbioekin ere:\nBeranduenez etzirako burutu nahi dugu hirugarren kanpamenduaren ezartzea. (Baina bihotzak dio, Montoia, X.)\nEgia esan, herenegunerako espero nuen; atzorako, gehienera jota. (Itzalak, Zaldua I.)\nAtauta zulora jaitsi, hormahobian sartu eta tapa betirako ixtea.(Lagun izoztua, Sarrionandia, J.)\nZapuztu zen giroa: umore onak betirako alde egina zirudien. (Neguko zirkua, Cano, H.)\nBereizketa ez da beharrezkoa, etziko, atzoko eta betiko izenlagun nahiz adberbio izan baitaitezke. Leku adberbioekin, ostera, bereizketa hori egiten da:\nadberbioak: honako, horrako, harako\nizenlagunak: hemengo, horko, hango\nBaina bokalez amaitzen direnekin bada joera, hiztun batzuen artean, –rako erabiltzeko.\nGogoratu Euskaltzaindiaren 20. araua, Betiko eta honen kideak. Han jasotzen denez, tradiziozko erabilera eta deklinabideko egituratze formala kontuan hartuz, betiko da forma egokia Euskal Herri osorako, eta horrenbestez, [aditzondoa + ko] forma da hobetsi beharrekoa. Hortaz, gaurko, biharko… bezalaxe, atzoko, etziko, sekulako, luzaroko eta betiko formak dira aditzondoentzat hobesten direnak.\n-raino forma ere erabiltzen da denbora adberbio gisa:\nZeren ikusiko da utsa zure esertokia etziraño. (Biblia I, Uriarte)\nEta hartan irakurtu zuen ozenki Uretako athearen aitzinean den plazan, gizonen, emaztekien eta adimendua zutenen aitzinean, goizetik eguerdiraino; eta populu guziaren beharriak liburura hedatuak zauden. (Biblia Saindua II, Duvoisin)\nEgon ze kandelera eguneraño graziak ematen, ta errosario errezatzen. (Sermoiak, Lizarraga)\nDenbora markatzen badu ere, eguneraino, hor, izena da. Adberbioa denean egundaino egiten du, berehala ikusiko dugunez, eta izena denean eguneraino:\nEgundaino zaharrik ez dut ikusi hanbat ahalkezunik. (Telemake, Duvoisin)\nEta deitua izan zan toki huraren izena Galgala, gaurko eguneraño. (Biblia I, Uriarte)\nherenegun hitzarekin, hala ere, zalantzak daude literaturan, herenegunerako eta herenegungo biak ageri baitira, bata zein bestea adberbio gisa, noizko? galderari erantzuten. noizdaino da horien galdekaria.\nZu, berriz, “beti bat” zera; biarko ta urrengo, ta atzoko ta erenegungo ta atzeragokoak “egun” egin dituzu, egun egiñen. (Augustiñ Gurenaren aitorkizunak, "Orixe")\nGastialepoko bordan ibiliak gira atzoko eta herenegungo Belarrekoak. (Ene artzain-etxolak, Larre, E.)\nEramango gaitu bilaketak atzoko eta herenegungo hizkuntzara. (Idazlan guztiak, Mitxelena, K.)\nIparraldean –danik erabiltzen da ablatiboa adierazteko:\nSan Bernardoren amak, halako semearen merezizko ama baitzen, bere haurrak bere besoetan harturik sortu ziren bezain laster, Iesus gure Iaunari ofrezitzen ziotzan, eta orduan danik hek maite zituen errespeturekin, gauza sakratua eta Iainkoak begiratzera eman zioena bezala; eta hori hain zori onez gertatu zitzaion, non haren zazpi umeak izan baitziren guziz saindu. (Philotea, Pouvreau, S.)\nGazte-gazte danik hasi zen Pierre Lhande literaturari ohartzen; Mauleko ikastegian erdarazko bertsuak jada ontzen zituenaz geroz, hamalau-hamabortz urtetan. (Euskal Literaturaz, Lafitte, P.)\nOrok ikasi behar beren ofizioa, eta ttipi danik. (Buruchkak, Etchepare, J.)\nNahiz ene legeetarik urrundu zareten eta ez ditutzuen begiratu zuen arbasoen egunak danik. (Biblia Saindua II, Duvoisin)\nJaunaren izena laida bedi orai danik bethiere artino. (Beste zenbait itzulpen, Arxu, J. B.)\nAdibideetan ikusten denez, Iparraldeko tradizioan arruntak dira gaur danik, bihar danik, orai danik, beti danik, etzi danik… eta antzekoak (gaurdanik, bihardanik, etzidanik idazten ditugu egun). Bestalde, -danik horrek askatasun handiagoa zeukan lehen, eta inesiboko postposizio sintagmekin ere aurkituko dugu:\nEzen sarthuren gara reposean gu, sinhetsi ukan dugunok, erran duen bezala, Bada zin egin ukan dut neure hiran, Baldin sekulansarthuren badirade ene reposean: munduaren hatsean danik haren obrak akabatu izan baziraden ere. (Iesus Christ Gure Iaunaren Testamentu Berria, Leiçarraga)\nHorra nondik ikasten dugun, ezen berzeak sanktifikatzen dituena, makula orotarik xahu dela: eta bere amaren sabelean-danik puritate orijinalean Iainkoari konsekratu izan kaiola makularik batre gabe: leinu humano guzia suiet den korruptioneak hura baithan ikustekorik batre ezluenkat. (Katexismea, Leiçarraga)\nBaiñan plazer izan darotanean Jainkoak (zeiñek berezi izan bainau neure amaren sabelean danik eta deithu izan bainau bere graziaz) 16 ezagutarazi bere Semea predika niozatentzat jentillei, ordu beretik egin izan dut, egon gabe haragiaren eta odolaren ganik konseillu hartzen. (Jesu Kristoren ebanjelio saindua, Haraneder, J.)\nAdoratu izan zuten turraren gaiñean daudezen guziek, zeiñen izenak ez baidire eskribatuak munduaren hastean danik hillarazia izatu den bildotsaren bizitzezko liburuan. (Jesu Kristoren ebanjelio saindua, Haraneder, J.)\nEredu horrek ez du lekukotasunik gaurko idazleen artean.\n20. araua, Betiko eta honen kideak.\nEuskara Institutua, EHU, "Denbora adberbioak eta postposizioak", Sareko Euskal Gramatika (SEG), www.ehu.eus/seg


Samoyed txakurrentzako dieta eta janari ezin hobea | Munduko Txakurrak\nSamoyedoen janaria eta dieta\nSamoyedeak benetan ederrak dira eta ez bakarrik fisikoki, espiritualki baizik dotoreak dira.\nTxakur horietako bat izateko zortea baduzu, ziurrenik abeltzainen eta albaitarien iritzi desberdinak entzun dituzu nola elikatu behar zenuke. Beraz, txakurrekin esperientziarik ez baduzu, hobe duzu begiratzea laguntza profesionala, baina laguntza hori txakurrak elikatzeko arloan urtebete baino gutxiago daramanean, hobe da zure informazio iturria beste nonbait bilatzea.\n1 Zer janari mota eman beharko diogu gure maskotari?\n2 Samoyed-en elikadura\n3 Zer ez Samoyed txakur bati eman\nZer janari mota eman beharko diogu gure maskotari?\nMerkatuan aurkituko duzu hainbat produktu eta txakur janari marka. Guztiak aztertu dituzte, baina lehen kalitatekoek iraupen sakona behar zuten ikusi txakurrarengan duten benetako eragin positiboa, janari mota hau txakurrari hornitzeko fabrikatu baitzen beharrezko mantenugaiak hauek osasuntsuak izan daitezen. Hala ere, zenbait elikagaietan gehiegizko elikagai bat dago batzuetan.\nGogoratu ere merkatuan dauden produktuak probatu behar dituzula, txakur batek, gu bezala, alergikoa izan daiteke horietako edozein edo baliteke janari hori ez digeritzea, beraz, aukerarik egokiena bilatzen dio.\nSamoyeds txakurrak eta tamaina izan arren, ez dira apetitu handiko txakurrak. Horregatik, zure txakurrak ondo jatea nahi baduzu, janaria haragi zukuarekin edo hirugihar koipearekin nahastu beharko zenuke.\nDaukazun Samoyed txakur motaren arabera, urtebete inguruan ohartuko zara, txakurkumea denez, bere hazkundea oso desberdina izango da. Adibidez, txakurra oso azkar hazi eta pisua har dezake edo hazi egin daiteke eta ez du batere pisua hartzen.\nBat baduzu samoyed txakur samiEz utzi gantzetara hurbiltzen, zure gorputzak azkarrago sintetizatzen baitu. Horren ordez, saihestu bere janariarekin nahastu edo kosta ahala kosta hondarrak eman gantzak dituztenak, behia edo oilaskoa izan ezik, horrela askoz ere luzeago, osasuntsu eta pozik biziko zara.\nmantentzea dieta orekatua Txakur mota hau elikatzeko oinarria da. Zure txakurra haurdun badago, ziurrenik ohartuko zara gosea handiagoa duela, baina horrek ez du esan nahi gehiegi elikatu behar zeniokeenik, alderantziz, zati txikiagoak eman behar dizkiozu eta bere dieta beti bezala egiten duzu. haurdun dauden txakurrek janari gehiago bilatzen dute edozein iturritatik, baina desio hori betetzen baduzu, osasuna okerrera eta gehiegi gizenduko zara.\nZer ez Samoyed txakur bati eman\nSaihestu txakurrari hezurrak ematea, hezurrak pixkanaka-pixkanaka hestea zulatu. Horren ordez, proteina hezurrak bilatu animalia dendetan dutela eta horrela zure txakurrak zerbait murtxikatzeko gogoa aseko duzu, digestio aparatuan kalteak ekidinez.\nGogoratu zure txakurrarentzako dieta gida oso eta osasuntsua bere bizitzan zehar izateko modurik onena konfiantzazko hazle bati eskuratzea dela. Honek emango dizu bazkari plan osoa, bere bizitza osoan aholkuak emango dizkizu eta zer egin behar zenukeen eta zer egin behar ez duen esango dizu.\nGogoratu behar duzu ur edukiontzi betea beti gorde behar duzula zure txakurrarentzat, txakur horiek egarri baitira beti. Litekeena da hasieran kosta egingo zaizula zure uretara egokitzea, bere hazlearenaren desberdina baita, baina denborarekin ohitu egingo da.\nIzotz kuboak helduei soilik eman ditzakezu, hau txakurkumeengan saihestuz.\nGogoratu zure txakurra osasun onean mantentzeko gakoa Alderdi horiek guztiak kontuan hartuta eta janari plana sortzen ari da zure albaitariarekin edo jatorrizko hazlearekin batera.\nArtikuluaren bide osoa: Txakurren mundua » Txakur orokorrak » Txakurrak eta txakurkumeak elikatzen » Samoyedoen janaria eta dieta\nTxakurren ezinbesteko seinale arruntak\nTxakurren janari osagarriak


GizarteLab: Emozioen eta ziurgabetasunaren kudeaketa aldaketen aurrean\n2019/10/04 18:30 - 20:30/21:00\nLegazpiko bigarren saio honetan emozioen kudeaketan murgilduko dira.\nBesteak beste landuko diren kontzeptuak:\nZer izan liteke emozionalki adimenduna den gizartea?\nAdimen emozionalaren prozesua\nEmozioak nola kudeatzen dira.\nBaieztapen sendoa: Ziurtasunik ez dago jada. Ziurgabetasun- eta aldaketa-garaian bizi gara. Aldaketak ziurgabetasuna eta beldurra eragiten ditu, biak ala biak emozio indartsuak.\nErresilientzia zer den azaltzea\nAutomotibazioari eta erresilientziari eusteko baliabideak


Irekia Eusko Jaurlaritza - Gobierno Vasco :: Eusko Jaurlaritzak uztailaren 12ko Eusko Legebiltzarrerako hauteskundeetarako jarraibideak aurkeztu ditu\nEusko Jaurlaritzak uztailaren 12ko Eusko…\n<iframe src="https://www.irekia.euskadi.eus/eu/embed/videos?video_path=2020%2F06%2F01%2Fnews_61964%2Fhtml5%2Felecciones_parlamento.mp4" width="320" height="210" allowfullscreen></iframe>\nEusko Jaurlaritzak uztailaren 12ko Eusko Legebiltzarrerako hauteskundeetarako jarraibideak aurkeztu ditu Iturria: Irekia\nelecciones.jpg Iturria: Irekia\nSegurtasun Sailak eta Osasun Sailak uztailaren 12an herritar guztiek hauteskundeetan hauteskunde-prozesuak berak eta bozketa-eguneko osasun-egoerak eskatzen dituzten segurtasun-berme guztiekin parte hartzeko eta botoa emateko eskubidea gauzatu ahal izatearen aldeko apustua egiten dute\nHerritarrek botoa emateko eskubidea berme osoz gauzatu ahal izateko osasun-jarraibide nagusiak dira segurtasun-tartea uztea, maskara erabiltzea, eskuak sarri garbitzea, gainazalak eta leku jendetsuak garbitzea eta desinfektatzea eta jendea pilatzea eragoztea.\nEusko Jaurlaritzako Osasuneko eta Segurtasuneko sailburuek gaur goizean egin dute datorren uztailaren 12an egingo diren Eusko Legebiltzarrerako hauteskundeetarako osasun-jarraibideak azaltzeko agerraldia. Jarraibide horien helburu nagusia da herritarrek botoa emateko eskubidea bermez osoz gauzatu ahal izatea osasun publikoa babestuta.\nGaur eguerdian Lehendakaritzan egin den prentsaurrekoan, Nekane Murga Osasuneko sailburuak osasunaren ikuspegitik bete beharreko jarraibideak azaldu ditu, eta Estefanía Beltrán de Heredia Segurtasuneko sailburuak, berriz, antolaketari buruzko alderdiak zehaztu ditu.\nOsasun Sailaren ebazpen baten bidez, 7 alorretarako jarraibideak eta gomendioak nabarmendu dituzte: kasurik gehienetan azpimarratzen dira segurtasun-tartea uztea, maskara erabiltzea, eskuak sarri garbitzea eta gainazalak eta leku jendetsuak garbitzea.\nHauteskunde-kanpainako ekitaldietarako lekuetan eta ekitaldi horietan bete beharreko jarraibideak. Hauteskunde-ekitaldiak egiten direnean, saihestu egingo da kontaktu pertsonala, eta beti errespetatuko da ezarritako segurtasun-tartea. Era berean, saihestu egingo da edozein eratako objektuak edo liburuxkak eskura ematea Leku itxietan egiten diren ekitaldietan, gel hidroalkoholikoa jarriko da sarreran, eta eskuzkoa ez den estalkidun zakarrontzi bat irteeran. Lekuak desinfektatu egingo dira jarduera amaitu ondoren.\nHauteskunde-mahaiak eratzeari, horien kokapenari eta barneko antolaketari buruzko jarraibideak. Honakoak nabarmentzen dira:\nHauteslekuak ez dira adinekoen egoitzetan kokatuko.\nHauteskunde-mahaia osatzen duten pertsonen arteko segurtasun-tartea (1,5 m) bermatuko da, bai eta botoa ematera joaten diren pertsonen artekoa ere lurrean jarritako marken bidez; marka horiek norberaren txanda iritsi arte itxaroteko lekua seinaleztatuko dute. Berdin jokatuko da altzarien kasuan ere: boto-kutxa, kabinak, eta abar.\nAntolaketa-neurriak hartuko dira hauteslekurako sarbideetan ordena mantenduko dela bermatzeko. Horretarako, sarrera-irteerak antolatuko dira jendea pilatzea eragozteko. Ilarak sortzen badira, hautesle zaurgarriak (65 urtetik gorakoak edo haurdun dauden emakumeak) lehenetsiko dira, hauteskunde-mahaietan ahalik eta denborarik gutxien igaroko dutela bermatzeko.\nPosta bidezko botoa: puntu honetan, batetik, posta bidezko botoa egiteko ohiko prozedura aipatzen da, eta, bestetik, boto-eskaerak ahalordetzeko notario-esku-hartzea behar den kasuetarako segurtasun-neurriak ezartzen dira. Adibidez, egoitzetan bizi diren pertsonak,\nBozketa-egunaren aurretik, instalazioak desinfektatuko dira.\nBozketa-egunean, aireztatuta egongo dira hauteslekuak, eta mahaiak, boto-kutxak eta kabinak tarteka garbituko dira, bai eta komunak, ateen heldulekuak, eskudelak eta sarri ukitzen diren bestelako gainazalak ere.\nHauteskunde-mahaiak ixten direnean, lokalak garbitu eta desinfektatuko dira.\nHauteslekurako sarreran nahiz mahaietan gel hidroalkoholikoa egongo da, bai eta zakarrontziak ere erabili eta botatzeko mukizapiak edo bestelako materialak botatzeko.\nMahaiko kideen eta gainerako langileen babes pertsonalari buruzko jarraibideak. Puntu honetan biztanleriari orokorrean emandako gomendioak bete behar dira: segurtasun-tartea uztea, maskara kirurgikoa erabiltzea (materiala emango zaie) eta eskuak sarri garbitzea. Boto-zenbaketan neurri horiek areagotzea eskatzen da. Gainera, ez dute beren eskuekin NAN edo bozketa-gutun-azalak ukitu beharrik izango.\nHautesleentzako jarraibideak. Aipatutako hiru gomendio horiek betetzeaz gainera, komeni da pertsona bakoitzak, etxetik irten aurretik, errolda-txartelean begiratzea botoa zein hautesleku, sekzio eta mahaitan eman behar duen, bai eta dokumentazioa prestatzea ere. Helburua da hautesleku barruan ahalik eta denbora gutxien egotea.\nMahaiko zenbaketa, ondorengo eragiketak eta zenbaketa orokorra: zenbaketari begira, neurri hauek hartzea eskatzen da: distantzia, maskara eta eskuak garbitzea. Nitrilozko eskularruak eta FFP2 maskarak emango dira.\nBestalde, Estefanía Beltrán de Heredia Segurtasuneko sailburuak jakitera eman du Gobernu Kontseiluak bihar onartuko duela uztailaren 12ko hauteskundeetako mahaikideentzako Jarraibideen Eskuliburua. Eskuliburuak jada badu Hauteskunde Batzorde Zentralaren eta Euskadiko Hauteskunde Batzordearen oniritzia, eta oraingoan hauteslekuetako osasun-gomendioak jasotzen dituen eranskin bat ere izango du.\nUdalek ekainaren 13tik 17ra bitartean zozketa egiten dutenean, eskuliburua hauteskunde-mahaietako lehendakariei, kideei eta ordezkoei banatuko zaie izendapenaren jakinarazpenarekin batera. Eranskinean jasoko diren eta egun horretan bete beharko diren neurriak Osasun Sailaren ebazpenean ezarritakoak dira.\nBESTE 41 HAUTESLEKU\nOsasun Sailak proposatutako osasun-neurriek eragina izan dute uztailaren 12ko hauteskunde-egunean jarriko diren 2.678 hauteskunde-mahaien antolaketan ere. Hauteskunde-mahaien arteko eta hauteskunde-mahai bakoitzeko langileen arteko distantziak bermatzeko, udalek eta Estatistikako Institutu Nazionalak une eta leku batzuetan jendea pilatzea eragozteko alternatibak aurkitzeko ahalegina egin dute.\nHorrela, hauteskunde hauetan aurrekoetan baino 41 hautesleku gehiago egongo dira.\n6 gehiago Araban\n27 gehiago Bizkaian eta\n8 gehiago Gipuzkoan\nHorrez gainera, uztailaren 12an egongo diren 761 hauteslekuetatik 100ek beste kokaleku bat izango dute. Herritarrek, beraz, arretaz irakurri beharko dute EINk etxeetara bidaliko duen errolda-txartela, bertan jartzen baitu hautesle bakoitzak zein hautesleku eta mahaitan eman behar duen botoa.\nEsku-hartzean Segurtasuneko sailburuak aipatu du posta bidezko botoa eskatzeko epea hasi zenetik aurreko hauteskundeetan baino eskaera gehiago egin direla, segur aski osasun-egoeraren ondorioz, bai eta Eusko Legebiltzarrerako hauteskundeak udan egingo direlako ere.\nHorrela, posta bidezko bota emateko epea maiatzaren 19an hasi zenetik orain dela lau urte denbora berean eskatu zen boto bakoitzeko zortzi eskatu dira.\nPosta bidezko botoa emateko izapideak hasteko epea uztailaren 2an amaituko da eta, Segurtasuneko sailburuak gogoratu duenez, botoa posta bidez emateko izapideak hasten badira, gero ezingo da botoa aurrez aurre eman. Era berean, adierazi du hauteskundeak.eus web-orriaren bidez zuzenean sar daitekeela posta bidezko botoa eskatzeko EINren formularioan. Formulario hori norberaren datuekin bete eta sinatu ondoren, eskaera dagokion posta-bulegora eraman behar da. Formularioak duen barra-kodeak asko errazten du botoa posta bidez emateko eskaera posta-bulegoan aurkezteko eta erregistratzeko izapidea.\nEra berean, jakitera eman du Hauteskunde Batzorde Zentralak Correos gaitu duela boto-eskaerak telematikoki eta sinadura elektronikoarekin egin ahal izateko bere webgunetik. Posta bidezko botoa eskatzen dutenek, postariak hauteskunde-dokumentazioa etxean ematen dienean, aukera izango dute postariari botoa emateko, posta-bulegora joan beharrean.\nAtzo 1.202 proba egin ziren guztira (977 PCR eta 225 test azkar).\nAtzo PCR bidez baieztatu zituzten positibo berriak 0 izan dira.\nTest azkarraren bidez detektatutako kasuak, 13 izan ziren. Proba horrek hartutako immunitatea edo pertsona batek sortutako antigorputzak neurtzen ditu, eta iraganeko infekzio bat adieraz dezakete.\nOrain arte 1.541 pertsona hil dira guztira, atzo ez ziren hildako berririk erregistratu. Gainera, 29 pertsona ZIUn daude, aurreko egunean baino 2 gehiago.\nVitoria-Gasteiz, 2020ko ekainaren 1a\nmurga_neurriak_eu.mp3 behera kargatu (400 KB)\nintervencion_murga_beltran_... behera kargatu (90 MB)\nmurga_boto_eslubidea_bermee... behera kargatu (400 KB)\nmurga_boto_eslubidea_bermee... 30 MB\nmurga_neurriak_eu.mp4 30 MB


Hiru urteko amesgaiztoaren bukaeraren hasierari ekin dio Jokin Lizeagak - - Aiurri.eus\nHiru urteko amesgaiztoaren bukaeraren hasierari ekin dio Jokin Lizeagak\nAndoni Urbistondo 2021-04-17 19:04\nUrnietako mendi korrikalariak sasoi puntu bikainean dagoela erakutsi du, mugak-muga, 28 kilometroko saio gogorra bi ordu eta laurden eskasean bukatuta; babes ikaragarria izan du herriko plaza eta mendietan\nJokin Lizeagak aspaldi amestutako pausoa eman du. Bere irudimenean iltzatuta zeukan sekuentzia errealitatea da, dagoeneko: goizean goiz jaiki, emaztea eta seme-alabekin gosaldu, kirol jantzi eta oinetakoak soineratu, lasterketa gogor bat osatu eta jendez mukuru zegoen herriko plazan bertako seme kuttuna bailitzan helmugaratu, txalo zaparrada soinutsu eta besarkada goxo artean. Hiru urte pasa dira zulo beltz bateko ezina itxaropenaren argia bilakatu denerarte. Hiru urte luze Lizeagak bere buruari oraindik orain mendi korrikalaria dela erakusteko. Badela inork gutxik zeukan zalantza herrian, mendi korrikalari probak ikusten dituztenen artean. Zalantza handiena Jokinek berak zeukan, eta zalantza uxatu du. Bada korrikalari, eta ez nolanahikoa. Iraganean zen bezalakoa: korrikalari aparta. 2.14.55 denbora egin du 28 kilometro eta 1.800 metroko desnibelari buelta emateko, baina denbora hori baino garrantzitsuagoa zen Jokinentzat ahalegin fisiko hori onartzeko moduko oinazeekin osatu ahal izatea. Izan dituelako oinazeak, baina jasateko modukoak. Proba korritu aurreko hainbat saiotan etxera bueltatu behar izan du errenka, ezinean, minak jota, eta ez aspaldi, gainera. Gaur gorputzak, eguraldiak, karmak, jendeak, herriak merezi zuen aukera eman dio korrikalariari, eta korrikalariak bere bizitzako atal bat itxi du.\nEdo ixten hasi da. Hastea ere ez baita erraza izan. Eguraldi bikaina eman dio naturak apirilaren 17an naturaren maitale zintzoari: ipar haize fina, hotza, baina eguzki printzak han eta hemen. Eguraldi espeziala, mundiala, Urnieta aldean esaten den bezala. Goizeko urduritasuna azken orduko xehetasunak lotzen eman du Jokinek: elkarrizketaren bat, kronometroko arduradunarekin azken detaileak, Udaleko langileekin azken txantxak... Beroketa arin bat Santa Leokadia ermita inguratuz, eta goizeko 9retan, egurra. Herriko plazan 30-40 lagun, baina mendietan askoz gehiago. Jendeak Jokin bere habitat-ean ikusi nahi izan baitu: Izan Onddon, Adarran edo Onddin. Adarran koadrila handia zeukan zain, zenbaitzu Besabin bertan pasata gaua furgionetan, goizean goiz lasai ibiltzeko. Onddin hainbat familia bildu dira, euren seme-alaba txikiekin, eta ederra izan da Lizeagak txikienengan sortzen duen miresmena ikustea, bere arrastoaren atzetik abiatu baitira indartsu dozena bat mutiko eta neskato.\nHiru gailur horietan zeuden guztiak herriko plazara hurbildu dira pixkanaka, eta Lizeagak bere bidea jarraitu du. Hernaniko Portu auzoan ere txaloak jaso ditu, Santa Barbara Gotorlekuan bezala, eta Azkortetik Buruntzara jendetza batu da. Punta batetik besterako bidean egin du azken ahalegina Jokinek, ordurako nahiko hustuta zihoala jabetuta, baina behin Buruntzako gurutzea ukituta, paradisua ukitzen hasi da. 10-11 minutuko jaitsiera azkarra baino ez, herriraino. Azkorte ermita aurrena, A-15 autobidea zeharkatzen duen pasarela gero, oso kuttuna duen Fatimako ermita, bere etxeko ataria, Zaldundegiko pasabidea, eta astoen aldapa, Aldapeta tentea, herriko plazara iritsi aurretik. Jokinek sumatu du han burrunba handia zegoela, baina ez zuen uste hainbestekoa izango zenik, ehunka pertsona baitzeuden bere zain giza pasabide bat osatuz. Lide eta Negu seme-alabei heldu eta helmugaratu da, han Ainhoa emaztea eta Intza alaba txikienarekin segundo pare bateko intimitate ez intimoaz gozatzeko. Ondoren txanpaina etorri da, eta herriari eskertza zintzoa.\nArnasa hartzeko astirik gabe aritu da Jokin plazan, Realeko jokalaria edo Beatles taldeko rock izarra bailitzan, bertaratutakoekin argazkiak atera eta atera. Eta berriro gazteenak protagonista. Maisu jardunaren ondorio ote, gazteenek korrikalariari dioten miresmena? Mikrofonoa hartu du Lizeagak, eta minutu pare bateko diskurtso hunkigarrian egon direnei, ez direnei, eta pandemiagatik egon ezin izan dutenei eman dizkie eskerrak, apirilaren 17ak bere bizitzan zer suposatzen duen jakinaraziz bizilagun eta besteri. Duela hiru urteko apirilaren 7a oso txarra izan zela berarentzat, baina haren tokia apirilaren 17 eder batek hartu duela. Txanpain tragoska bat hemen, txorizo pintxoren bat han, haimaikagarren koadrila argazki eske, etxeko bakera iritsi denean jabetu da Lizeaga zenbateko zama askatu duen gaur Urnieta inguruko bost mendietan barrena. Eta zama hori ezin da kiloetan neurtu!!!


Zazpi museotako erakusketak ikusteko aukerea emoten dauen Bost Txartela kaleratu dau Bizkaiko Aldundiak\nBizkaie! 2014-07-08 00:00\nBizkaiko Foru Aldundiak lurraldeko zazpi museotako bilduma iraunkorrak eta aldi baterako erakusketak ikusteko balioko dauen Bost Txartela ekimena jarri dau martxan. Txartela bost euroan eros daiteke eta Arkeologia Museoa (Bilbo), Boinas La Encartada Museoa (Balmaseda), El Pobal burdinola (Muskiz), Euskal Herria Museoa (Gernika), Arrantzalearen Museoa (Bermeo), Santimamiñe (Kortezubi) eta Txakolingunea (Bakio) bisitetako aukerea emongo dau.\nBakioko Txakolingune zabaldu barriak eta Bermeoko Arrantzalearen Museoak lehen aldiz parte hartuko dabe ekimen honetan -gaur egun, Arrantzalearen Museoa birmoldatze lanetan dago, baina, aurreikuspenen arabera ...\nJulian Templen 'Glastonbury' dokumentala emongo dabe Bilboko Bizkaia Aretoan\nJulien Temple zinemagile ingelesak zuzendutako Glastonbury (2006) dokumentala proiektauko dabe eguaztenean, garagarrilaren 9an, arratsaldeko 19:30ean, Bilboko Bizkaia Aretoan. Filma ikustera hurreratzen diranek, gainera, Bilbao BBK Live jaialdirako bonu baten zozketan parte hartuko dabe. Dokumentala ikusi nahi dauenak banako konbidapena lortu beharko dau hemen.\nEuskal Herriko Unibersidadeak (EHU) jakinarazo dauenez, Glastonbury filmak kontetan dau 1970ean Michael Eavis izeneko nekazari batek 150 akreko bere landak edegi eutseezala 1.500 personari, bertan antolatuko ziran kontzertuetan parte hartzeko. Holan sortu zan Glastonburyko jaialdia ...\nBilboko Goienkaleko merkatari eta ostalariek I. SomeraFest jaialdia antolatu dabe\nDatorren zapatuan, garagarrilaren 12an, Goienkaleko ostalari eta merkatariek lehen SomeraFest jaialdia ospatuko dabe. Musikea, kulturea eta sukaldaritzea lotzen dituan ekitaldi barri honek 13:30etatik 15:30etara iraungo dau eta HusH, Insecurity eta The Mari Pippers bertoko musika taldeek kontzertu akustikoak eskainiko ditue kalean bertan.\nBilboko Goienkaleko hemeretzi ostalari eta merkatarik indarrak batu ditue Gora Somera alkarte barrian. Bisitariak erakarri eta kalea bizibarritzeko asmoz, ospakizun, ekitaldi edota jai edegiak eta parte-hartzaileak antolatuko ditue hemendik aurrera Bilboko alde zaharreko kalean.\nRock musikan ...\nGaragarrilaren 1etik 5era bitartean egin dan Bilboko Kalealdia Kaleko Antzerki eta Arteen Jaialdiaren XV. edizinoak 24.500 lagun inguru erakarri ditu, aurreko urtean baino %10 gehiago. Jentearen parte-hartze handia eta ikuskizunen aniztasuna eta kalidadea izan dira Udaleko Kultura eta Hezkuntza Sailak balantzea egiterakoan nabarmendu dituan alderdi nagusiak.\nBilboko Kalealdiaren aurtengo edizinoko programazinoak (Ibon Areso alkatea tarteko zala inauguratu zan) jente-kopuru handia erakarri dau ikuskizunik gehienetan. Batez besteko kalidade-maila handia eta genero eta formatu aniztasun zabala izan dira zirku-emonaldiak, jantzea, mimoa ...\nPlentziako Tokiko Historia jardunaldiei gaur emongo deutse hasierea\nBizkaia Irratia 2014-07-08 00:00\nAurtengo jardunaldiak, zazpigarrenak dirala gogoratu deusku David Crestelok Lau Haizetara irratsaioan. "Uribe Kosta-Butroe aldeko gizartea, lana eta ekonomia" gaia jorratuko dabe aurten. Gaur, arratsaldeko zazpiretan Josu Larrañaga Arrietak Gazteluondoko errotaz egingo dau berba. Jardunaldiak, gaur eta bihar, Goñi Portal Kultura Etxean izango dira.\nFormula Student Bizkaiako ibilgailua asteon lehiatuko da Silverstoneko zirkuitoan.\nGuztira Ingenieritza goi eskolako 60 ikaslek eta hiru irakaslek osotutako taldeak diseinau eta sortu dabe ibilgailua. Prosezu luzea da , ia bederatzi hilabete behar dabez kotxea egiteko .\nAutomobilgintzako Hiztegia aurkeztu dabe gaur\nBATZ, Cikautxo, Ekin, Elay, GKN eta Maier enpresek, Elhuyar Hizkuntza eta Teknologiako terminologia-adituen aholkularitzapean, Automobilgintza Hiztegia osotu dabe, sei hizkuntzatan: ingelesa, gaztelania, euskerea, frantsesa, alemana eta txinerea. Automobilgintzako 2.637 kontzeptu batzen ditu hiztegiak, 16 alorretan sailkatuak, eta Interneten konsultau daiteke oso-osorik. Gaur goizean aurkeztu dabe proiektua, Zornotzako Automotive Intelligence Centeren, hiztegian parte hartu daben enpresetako ordezkariek: Karmelo Uriarte, BATZeko hobekuntzako arduraduna; Gotzon Juaristi, Cikautxoko lehendakaria; Esteban Garitaonandia, Ekineko euskara-batzordeko koordinatzailea; Ketxus Amasorrain, Elayko injinerutzako arduraduna; Kepa Galparsoro, GKN Driveline ...\nZazpi museotako erakusketak ikusteko aukerea emoten dauen 'Bost Txartela' kaleratu dau Bizkaiko Aldundiak\nBilbao BSR kirol taldea izango da 2014ko Aste Nagusiko pregoilaria\nBilbao BSR, Bilboko Gurpil-Aulkiko Saskibaloi Kirol Taldea 2014ko Aste Nagusiko pregoilaria izango da, Bilboko Udaleko Jai Batzordeko kide guztien adostasunez hautatua. Hautaketa honen bitartez, Jai Batzordeak Bilbao BSR taldeak egindako lana goraipatu nahi izan dau, izan be, Minusbaliotasun Fisikoa daben Personen Espainiako Kirol Federazinoak Juan Palau saria emon deutso Bilbao BSR kirol taldeari. Horrezaz gan, talde honek bigarren postua lortu dau ohorezko mailako liga-txapelketan, Fundosa ONCEren atzetik, hain zuzen be.\nKontuak kontu, Bilbao BSR kirol taldearen izenean, taldeko kapitainetako bat ...\nHiri asko bere baitan proiektuaren hirugarren lana: `Txikia´\nHiri asko bere baitan 2014-07-07 09:34\nHauxe duzue proiektuko hirugarren obra; modu askotara uler daitekeen gogoeta, irudi eta musika nahastea. Gehienetan txikiak handi, eta handiusteak txiki direlako, gauzak diren bezala ikustea perspektiba eta oreka kontua da!\nYogurinha Borovaren bigarren albumeko kantuen `Remix lehiaketa´\nYogurinha Borova 2014-07-07 09:00 Kultura-aisialdia\nLehiaketara aurkeztu nahi dutenek Yogurinha Borovaren bigarren albumeko 12 kantuen artean remix bat egin beharko dute. Parte hartzea irekia izango da eta irabazleak, grabatutako albumaren hainbat kopia eskuratuko ditu.\nRafa Pueyoren agurra eta Fran Pilepicen irteera\nAsier Figueroa 2014-07-07 08:59 Kirolak\nEntrenatzaileak gutun baten bidez agur esan dio taldeari. Hegal kroaziarra KK Cedevita taldean arituko da hurrengo hiru urteetan.\nXIV. Gorefest bildurrezko zinema jaialdia egingo da Bermeon garagarrilaren 11n\nBizkaie! 2014-07-07 00:00\nXIV. Gorefest bildurrezko zinema jaialdia datorren barikuan, garagarrilaren 11n egingo da Bermeoko Nestor Basterretxea kultur aretoan. Mundu osoko film laburrak eta zinema alternatiboa ikusi ahal izango dira Spookypheria Productions alkarteak Bermeoko GIZen laguntzinoagaz antolatutako jaialdian. Aurreko edizinoetan legez, bildurrezko zinemeagaz, gore generoagaz, suspenseagaz eta umore onagaz gozetako aukerea izango dabe hurreratzen diran guztiek. Sarrerea 3 euro izango da.\nAntolakuntzako iturriek jakinarazo dabenez, aurtengo Gorefest jaialdia iluntzeko 20:30ean hasiko da, zazpi film laburren emonaldiagaz. Ondoren, Ataun Of The Dead ...\nImanol Agirre: 'Kaleko arteak lehen mailako arte adierazpenak dira'\nAurten 25. urteurrenea beteko dau Lekeitioko Nazinoarteko Kale Antzerki Jaialdiak eta milazak izango dira garagarrilaren 11tik 13ra Lekeitiora hurerratuko diranak. Urteurren biribilaren harian, Danbor Talka, Itsaslaboa eta Gure Musikari Handiak. Aupa Maurizia! produkzinoak estreinauko dira Lekeition. Horrezaz gan, 25 urtez kale-antzerkigintzan itsasargia erakusketea eta Lekeitioko denda, taberna eta ostatuen Girotze Lanen Lehiaketea martxan dagoz. Aurten 30.000 lagunetik gora espero ditue Lekeition, egitarau potoloak erakarrita hurreratuko diranak.\nImanol Agirre da Jaialdiko zuzendari artistikoa eta berak emongo deuskuz zehaztasun guztiak.\nGamegune nazinoarteko eSport txapelketearen online ikusleek erraz beteko leukie San Mames futbol zelaia\nGamegune nazinoarteko eSport txapelketearen online ikusleek San Mames estadioa erraz beteko leukie. XIV. Gameguneren streaming kanal ofizialak 55.000 jarraitzaile baino gehiago izan ditu lehiaketan zehar, eta zifra horri beste plataforma batzuetako milaka erabiltzaileak gehitu behar jakoz.\nEspainiako Dragons taldeak irabazi dau Frantziako Thunderbot Spartaren kontra jokatutako finalean, Gamegune nazinoarteko eSports lehiaketako gizonezkoen kategorian. Suediako Bad Monkeys emakume taldeak, barriz, munduko onena dala erakutsi dau beste behin be, Ultimate frantziarren kontrako finalean irabazita. Gameguneko finalak giro bikainean jokatu dira ...\n‹‹ Aurrekoak 1 2 3 4 ... 1733 1734 1735 1736 1737 1738 1739 1740 ... 1923 1924 1925 1926 Hurrengoak ››


OnEin kontserbak | Kontserba ekologikoak | Enpresa | Hernani\nTelleri etxean kokatua dago. Hernaniko Martindegi auzoan. Bertan, marmelada eta barazki kontserba ekologiko eta artisauak egiten ditugu.\nGure proiektuaren hazia 1992. urtean erein genuen, amonaren baserrian negutegi batzuk jarri genituenean eta baratza lantzen hasi ginenean. Freskoan kontsumitzeko garaian suertatzen ziren gain-produkzioekin, urte osoan zehar kontsumitzeko kontserbak egiten genituen.\n2011. urtean, baserria berreraiki genuen gure etxebizitza bihurtzeko eta, honekin batera, lurrak eskaintzen dizkigun baliabideak erabiltzeko proiektu bat garatzen hasi ginen. Bestalde, ideia egokia iruditu zitzaigun kontsumitzaileei orain arte guretzako egiten genituen kontserbak eskaintzea. Azkenean, ereindako haziak ernatu egin zuen 2015ean OnEin Kontserbak sortuz.\nBarazki eta fruitu ekologikoen produkzioa ingurumenarekin errespetuzkoa da. Pestizida sintetikoen erabilpen ezak ekosistemak babesten ditu eta ongarri naturalen erabilpen ezak ekosistemak babesten ditu eta ongarri naturalen erabilpenak lurraren eta atmosferaren kutsadura ekiditen du.\nNekazaritza ekologikoak nekazariarekin, kontsumitzailearekin eta Lurrarekin bidezkoagoa den elikadura eredu baten alde egiten du. Elikagai ekologikoek mantenugai kopuru handiagoak dituzte eta kontsumo arduratsua denon gauza da, apuntatuko zara?\nProdukzio ekologikoa ziurtatzen gaituen kontrol organismoa Eneek da eta gure operatzailea, berriz, 2025.\nGure produktuen osagaiak ekologikoak eta sasoikoak dira, gure baratzekoak edo inguruko beste ustiategietakoak, posiblea den heinean. Zuzenean egiten dugu lan ekoizleekin, bitartekariak ekidinez. Gure kontserbagarriak, berriz, azukre, gatza eta limoia dira.\nGure ontziek beharrezkoak ez diren eta zaborra sortzen dituzten elementuak ekiditen dituzte; artisau kontserba dela sinbolizatzen duen telazko tapakia, adibidez. Birziklagarriak diren beiraz sortuak (edukiontzi berdea) eta tapak (edukiontzi horia) ez du Bisfenolik.\nBestalde, sukaldean sortzen diren barazki eta fruitu hondakinak (azalak, nagusiki) etxeko baratzean erabiltzen dugun konposta egiteko aprobetxatzen ditugu.\nBego Villar Landeta\nTel. 618 342 871\nIdatzi zure izena eta e-mail bat\n* Buletin bat jasoko duzu zure harpidetza aktibatzeko.


Ingelesez hitz egiten duzu, oso ondo in English. Ingelesez hitz egiten duzu, oso ondo Meaning and Basque to English Translation\nHome>Words that start with Y>You speak English very well>Ingelesez hitz egiten duzu, oso ondo (Basque to English translation)\nWhat does Ingelesez hitz egiten duzu, oso ondo mean in English? If you want to learn Ingelesez hitz egiten duzu, oso ondo in English, you will find the translation here, along with other translations from Basque to English. We hope this will help you in learning languages.\nHere is Ingelesez hitz egiten duzu, oso ondo meaning in English:\nAulki hau hartu da?\nBa hona etorri askotan?\nEz futbolean jokatu duzu?\nEz ingelesa ikastera duzu?\nZer nolako erregai hartu du kotxea?


Sakanako 149 torturatuak gogoan - Sakana - Guaixe.eus\nSakanako 149 torturatuak gogoan\nGuaixe 2020-02-13 10:34\nIturmendin egin zuten joan den urtean ekitaldia.\nGaur, 19:00etan, Altsasuko udaletxe parean kontzentrazioa eginen da Sakanako Sortuk deituta.\nTorturaren kontrako eguna da otsailaren 13a, egun horretan, 1981ean, torturen ondorioz Joxe Arregi hil zelako. Hori dela eta, Iluntasunetik argitasunera ekitaldia antolatu du Sakanako Sortuk gaurko. Ezker abertzaletik azaldu dutenez, “urteak dira Sakanan torturaren errealitatea iluntasunetik argitasunera pasatzeko pausoak egiten ari garela”. Gaztigatu dutenez, ibarrean 1960 eta 2014 urteen artean izandako 149 tortura kasu egiaztatu dituzte dagoeneko. “Tamalez, gehiago izanen dira, ziurrenik. Zifra horrek gure herriak askatasunaren eta demokraziaren alde borrokatzeagatik jasandako sufrimendua gordetzen du”.\nSakanako Sortutik adierazi dutenez, “ezin ditugu ahaztu, eta doakie gure besarkadarik beroena, torturapean jasotako testigantzen ondorioz gaur egun espainiar eta frantziar espetxeetan dauden euskal preso politiko guztiei eta, bereziki, sakandarrei”. Haiek kalean beharko luketela azpimarratu dute. Tortura pairatu dutenen “benetako erreparazioa eman dadin, tortura Estatu espainiarrak erabili duen metodo sistematikoa izan dela aitortu beharra dago”. Horregatik, “bake prozesu integral bat bultzatu” beharra aldarrikatu du Sakanako Sortuk, “urte luzez modu kontzientean estali diren egoerak ikustaraziz eta aitortuz, ez errepikatzea berma dadin”. Aldi berean, Nafarroako Gobernuari dei egin dio Sakanan “eman den errealitate hori lehenbailehen iker dezan. Gizarteari zor zaio”.